-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

ความเป็นมา

การปิโตรเลียมแห่งประเทศไทย จัดตั้งขึ้นเมื่อวันที่ 29 ธันวาคม 2521
ตามพระราชบัญญัติการปิโตรเลียมแห่งประเทศไทย พ.ศ.2521
เพื่อดำเนินธุรกิจหลักด้านปิโตรเลียมและธุรกิจอื่นที่เกี่ยวเนื่องกับปิโตรเลียม อย่างไรก็ตาม
ภายใต้สภาวะการแข่งขันที่สูงขึ้น
รัฐบาลได้เล็งเห็นความจำเป็นในการเพิ่มบทบาทของภาคเอกชนในกิจการพลังงาน
คณะรัฐมนตรีจึงมีมติเมื่อวันที่ 21 สิงหาคม 2544
เห็นชอบแผนการจัดตั้งบริษัทเพื่อรองรับการแปรรูปการปิโตรเลียมแห่งประเทศไทย และในวันที่ 25
กันยายน 2544
คณะรัฐมนตรีมีมติเห็นชอบเรื่องการแปลงทุนเป็นทุนเรือนหุ้นของการปิโตรเลียมแห่งประเทศไทย
โดยให้จัดตั้ง ปตท. โดยให้ภาครัฐคงสัดส่วนการถือหุ้นใน ปตท. ในสัดส่วนไม่น้อยกว่าร้อยละ 51
ให้ ปตท. คงสถานะเป็นบริษัทน้ำมันแห่งชาติและได้รับสิทธิพิเศษตามสถานะดังกล่าว
รวมทั้งให้รัฐมนตรีว่าการกระทรวงอุตสาหกรรมกำกับดูแลในด้านนโยบายของ ปตท.
จนกว่าพระราชบัญญัติบรรษัทวิสาหกิจแห่งชาติจะมีผลใช้บังคับ
จนปัจจุบันเมื่อมีการปรับโครงสร้างหน่วยงานรัฐ ปตท.
จึงมาอยู่ภายใต้การกำกับดูแลของกระทรวงพลังงาน

ปตท. แปลงสภาพเป็นบริษัทมหาชนจำกัดภายใต้พระราชบัญญัติทุนรัฐวิสาหกิจ พ.ศ.2542
โดยได้จัดตั้งบริษัท ปตท. จำกัด (มหาชน) เมื่อวันที่ 1 ตุลาคม 2544 ด้วยทุนจดทะเบียนเริ่มแรก
20,000 ล้านบาท แบ่งเป็นหุ้นสามัญจำนวน 2,000 ล้านหุ้น มูลค่าที่ตราไว้หุ้นละ 10 บาท
โดยมีกระทรวงการคลังเป็นผู้ถือหุ้นแต่เพียงผู้เดียว[1]^(1/) ทั้งนี้
นับแต่วันจดทะเบียนจัดตั้งดังกล่าว ปตท. ได้รับโอนกิจการ สิทธิ หนี้ ความรับผิด สินทรัพย์
และพนักงานทั้งหมดจากการปิโตรเลียมแห่งประเทศไทยเพื่อให้ ปตท.
สามารถดำเนินงานได้อย่างต่อเนื่องและมีประสิทธิภาพ
และอาศัยอำนาจตามพระราชบัญญัติทุนรัฐวิสาหกิจ พ.ศ.2542 ได้มีการตราพระราชกฤษฎีกาเมื่อ
พ.ศ.2544 ให้คงอำนาจ สิทธิ และประโยชน์ของ ปตท.
ตามที่การปิโตรเลียมแห่งประเทศไทยมีอยู่ตามพระราชบัญญัติการปิโตรเลียมแห่งประเทศไทย
พ.ศ.2521 ทั้งนี้ โดยกำหนดให้อำนาจ สิทธิ และประโยชน์ดังกล่าว สิ้นสุดลงเมื่อ ปตท.
สิ้นสภาพการเป็นรัฐวิสาหกิจ ตามกฎหมายว่าด้วยวิธีงบประมาณ และต่อมาเมื่อวันที่ 16 กุมภาพันธ์
2550 ได้มีการประกาศพระราชกฤษฎีกากำหนดอำนาจ สิทธิ และประโยชน์ของบริษัท ปตท. จำกัด
(มหาชน) (ฉบับที่ 2) พ.ศ.2550 ในราชกิจจานุเบกษา
โดยเนื้อหาสาระสำคัญของพระราชกฤษฎีกาฯ ดังกล่าว เป็นการงดหรือจำกัดอำนาจ สิทธิ
และประโยชน์บางประการที่ ปตท. ได้รับตามกฎหมายว่าด้วยการปิโตรเลียมแห่งประเทศไทย
และกำหนดให้อำนาจ สิทธิ และประโยชน์ ของ ปตท. เช่น
การสำรวจและประกาศเขตระบบขนส่งปิโตรเลียมทางท่อ การวางระบบขนส่งปิโตรเลียมทางท่อ
ไปใต้ เหนือ หรือข้ามที่ดินของบุคคลใดๆ ฯลฯ
ตามกฎหมายว่าด้วยการปิโตรเลียมแห่งประเทศไทยไปเป็นของคณะกรรมการกำกับการใช้อำนาจของบริษัท
ซึ่งประกอบด้วย ปลัดกระทรวงพลังงานเป็นประธาน ผู้แทนกระทรวงมหาดไทย
ผู้แทนสำนักงานคณะกรรมการกฤษฎีกา และผู้ทรงคุณวุฒิไม่เกิน 3 คน
ซึ่งรัฐมนตรีแต่งตั้งเป็นกรรมการ
และมีผู้อำนวยการสำนักงานนโยบายและแผนพลังงานเป็นกรรมการและเลขานุการ

นอกจากนี้เมื่อพระราชบัญญัติการประกอบกิจการพลังงาน พ.ศ. 2550 ได้มีผลใช้บังคับแล้วตั้งแต่วันที่
11 ธันวาคม 2550  โดย ปตท. เป็นผู้ได้รับใบอนุญาตประกอบกิจการก๊าซธรรมชาติ ประกอบด้วย
ใบอนุญาตการขนส่งก๊าซธรรมชาติทางท่อผ่านระบบส่งก๊าซธรรมชาติ 
ใบอนุญาตการจัดหาและค้าส่งก๊าซธรรมชาติ 
และใบอนุญาตการค้าปลีกก๊าซธรรมชาติผ่านระบบจำหน่ายก๊าซธรรมชาติ และกิจการไฟฟ้า
ประกอบด้วย ใบอนุญาตผลิตและจำหน่ายไฟฟ้าสำหรับโรงกลั่นน้ำมันบางจาก 
กิจการผลิตไฟฟ้าเพื่อใช้เองในโรงแยกก๊าซธรรมชาติระยองและขนอม
และกิจการผลิตไฟฟ้าเพื่อใช้เองตามสถานีควบคุมก๊าซธรรมชาติ
ส่งผลให้การประกอบกิจการก๊าซธรรมชาติและไฟฟ้าของ ปตท. ถูกกำกับโดย
คณะกรรมการกำกับกิจการพลังงาน ภายใต้ พระราชบัญญัติการประกอบกิจการพลังงาน พ.ศ. 2552
และพระราชกฤษฎีกากำหนดอำนาจ สิทธิ และประโยชน์ ของบริษัท ปตท. จำกัด (มหาชน) 
(ฉบับที่ 2) ไม่ใช้บังคับกับการประกอบกิจการก๊าซธรรมชาติของ ปตท. อีกต่อไป

3.1 พัฒนาการที่สำคัญในช่วง 5 ปีที่ผ่านมา 

ปี 2550

กุมภาพันธ์ : เมื่อวันที่ 16 กุมภาพันธ์ 2550 ได้มีการประกาศพระราชกฤษฎีกากำหนดอำนาจ สิทธิ
และประโยชน์ของของบริษัท ปตท. จำกัด (มหาชน) (ฉบับที่ 2) พ.ศ.2550 ในราชกิจจานุเบกษา
โดยเนื้อหาสาระสำคัญของพระราชกฤษฎีกาฯ ดังกล่าว เป็นการงดหรือจำกัดอำนาจ สิทธิ
และประโยชน์บางประการที่ ปตท. ได้รับตามกฎหมายว่าด้วยการปิโตรเลียมแห่งประเทศไทย
และกำหนดให้อำนาจ สิทธิ และประโยชน์ ของ ปตท. เช่น
การสำรวจและประกาศเขตระบบขนส่งปิโตรเลียมทางท่อ การวางระบบขนส่งปิโตรเลียมทางท่อ
ไปใต้ เหนือ หรือข้ามที่ดินของบุคคลใดๆ ฯลฯ
ตามกฎหมายว่าด้วยการปิโตรเลียมแห่งประเทศไทยไปเป็นของคณะกรรมการกำกับการใช้อำนาจของบริษัท
ซึ่งประกอบด้วยปลัดกระทรวงพลังงานเป็นประธาน ผู้แทนกระทรวงมหาดไทย
ผู้แทนสำนักงานคณะกรรมการกฤษฎีกา และผู้ทรงคุณวุฒิไม่เกิน 3 คน
ซึ่งรัฐมนตรีแต่งตั้งเป็นกรรมการ
และมีผู้อำนวยการสำนักงานนโยบายและแผนพลังงานเป็นกรรมการและเลขานุการ

: เมื่อวันที่ 28 กุมภาพันธ์ 2550 ปตท. ได้ลงนามบันทึกความเข้าใจขายก๊าซธรรมชาติให้กับ บริษัท
ไออาร์พีซี จำกัด (มหาชน) เพื่อใช้ในการผลิตกระแสไฟฟ้าและไอน้ำทดแทนน้ำมันเตา
สำหรับโรงไฟฟ้าใหม่ขนาด 200 เมกะวัตต์ โดยปตท. จะเริ่มส่งก๊าซฯให้กับ IRPC ได้ในอีก 2-3
ปีข้างหน้า

: เมื่อวันที่ 28 กุมภาพันธ์ 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,049,256,250 บาท เป็น
28,051,128,250 บาทแบ่งออกเป็นหุ้นสามัญจำนวน 2,805,112,825 หุ้น มูลค่าที่ตราไว้หุ้นละ
10 บาท

เมษายน : เมื่อวันที่ 20 เมษายน 2550 คณะกรรมการ ปตท. มีมติเห็นชอบให้ ปตท.
ขยายอายุการใช้งานทางบัญชีทรัพย์สินของระบบท่อส่งก๊าซฯ และโรงแยกก๊าซฯ ตั้งแต่รอบปี 2550
เป็นต้นไป ตามผลการประเมินประสิทธิภาพการใช้งานระบบท่อส่งก๊าซฯ และโรงแยกก๊าซฯ
ของบริษัทที่ปรึกษาฯ โดยระบบท่อส่งก๊าซฯ หลักของ ปตท. จะขยายอายุการใช้งาน จาก 25 ปี
เป็น 40 ปี /โรงแยกก๊าซฯ หน่วยที่ 3 จาก 15 ปี เป็น 25 ปี/ โรงแยกก๊าซฯ หน่วยที่ 4 จาก
15 ปี เป็น 20 ปี ทั้งนี้ การขยายอายุการใช้งานดังกล่าวจะมีผลให้ค่าเสื่อมราคาในช่วง 15 ปี
นับจากเดือนมกราคม 2550 เป็นต้นไป ลดลงปีละประมาณ 1,256 ล้านบาท

: ปตท. เริ่มจ่ายก๊าซฯ จากแหล่งก๊าซฯ เอราวัณ ผ่านระบบท่อส่งก๊าซธรรมชาติเส้นที่ 3 ส่วนแรก
: เอราวัณ-ระยอง-บางปะกง ซึ่งเป็นท่อส่งก๊าซฯฝั่งตะวันออกเส้นใหม่ ของ ปตท. ให้กับโรงไฟฟ้า
และโรงงานอุตสาหกรรม โดยในระยะแรกจะเริ่มจ่ายก๊าซฯ ในปริมาณ 50-250
ล้านลูกบาศก์ฟุตต่อวัน และจะเพิ่มเป็น 700 ล้านลูกบาศก์ฟุตต่อวัน เมื่อท่อส่งก๊าซฯ
จากแหล่งอาทิตย์และแหล่งเจดีเอแล้วเสร็จ ในต้นปี 2551 และเพิ่มสูงสุดเป็น 1,900
ล้านลูกบาศก์ฟุตต่อวัน เมื่อติดตั้ง Compressor บนแท่นพักท่อ (PTT Riser Platform, PRP)
แล้วเสร็จในกลางปี 2552 ซึ่งเท่ากับสามารถทดแทนน้ำมันเตาได้ในปริมาณ 48 ล้านลิตรต่อวัน

มิถุนายน : เมื่อวันที่ 5 มิถุนายน 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,051,128,250 บาท เป็น
28,055,413,250 บาทแบ่งออกเป็นหุ้นสามัญจำนวน 2,805,541,325 หุ้น มูลค่าที่ตราไว้หุ้นละ
10 บาท

: เมื่อวันที่ 8 มิถุนายน 2550 ได้มีพิธีเปิดระบบท่อส่งก๊าซธรรมชาติไทรน้อย-โรงไฟฟ้าพระนครใต้
ซึ่งเป็นท่อส่งก๊าซฯ ฝั่งตะวันตกเส้นใหม่ของ ปตท. โดยสามารถจ่ายก๊าซฯ จากแหล่งก๊าซฯ
ในสหภาพพม่า ให้กับโรงไฟฟ้าพระนครใต้
เพื่อใช้เป็นเชื้อเพลิงในการผลิตกระแสไฟฟ้าทดแทนน้ำมันเตา เมื่อเดือนธันวาคม 2549 ปัจจุบัน
ปตท. ส่งก๊าซฯ ให้กับโรงไฟฟ้าพระนครใต้ ในปริมาณ 240 ล้านลูกบาศก์ฟุตต่อวัน
ซึ่งเท่ากับสามารถทดแทนน้ำมันเตาได้ในปริมาณ 6.5 ล้านลิตรต่อวัน

: เมื่อวันที่ 19 มิถุนายน 2550
คณะรัฐมนตรีได้มีมติเห็นชอบตามมติคณะกรรมการนโยบายพลังงานแห่งชาติเรื่องแผนการจัดหาก๊าซธรรมชาติของประเทศไทยในระยะยาวของ
ปตท. ซึ่งรวมถึงแผนการจัดหาก๊าซธรรมชาติเหลว (Liquefied Natural Gas หรือ LNG)
และแผนแม่บทระบบท่อส่งก๊าซธรรมชาติ ฉบับที่ 3 พ.ศ.2544-2554 (ปรับปรุงเพิ่มเติม) จำนวน
14 โครงการ ในวงเงินลงทุนรวม 165,077 ล้านบาท
รวมทั้งรับทราบความก้าวหน้าในการดำเนินโครงการสถานีรับจ่ายก๊าซธรรมชาติเหลว หรือ LNG
Receiving Terminal ของ ปตท. และเห็นชอบในหลักการให้ค่าบริการ LNG Receiving
Terminal ซึ่งประกอบด้วย การให้บริการรับเรือนำเข้า LNG ขนถ่าย
เก็บรักษาและแปลงสภาพจากของเหลวเป็นก๊าซ และขนส่งเข้าระบบท่อส่งก๊าซธรรมชาติของ ปตท.
เป็นส่วนหนึ่งของราคา LNG โดยมอบหมายให้ สนพ. จัดทำหลักเกณฑ์การกำหนดราคา LNG
รวมทั้งหลักเกณฑ์การกำกับดูแลค่าบริการ LNG Receiving Terminal

: ในวันที่ 28 มิถุนายน 2550 บริษัท ปตท. ธุรกิจค้าปลีก จำกัด (PTTRB) ซึ่งเป็นบริษัทย่อยของ
ปตท. ได้รับโอนธุรกิจค้าปลีกน้ำมันในประเทศไทยภายใต้เครื่องหมายการค้า JET/Jiffy ของ
Conoco Phillips Company (COP) ทั้งหมด ประกอบด้วยเครือข่ายสถานีบริการ JET 146
แห่ง ร้านค้าสะดวกซื้อ Jiffy ในสถานีบริการทั้งหมด คลังน้ำมัน และสินทรัพย์ที่เกี่ยวข้องอื่นๆ
มูลค่ารวมทั้งสิ้นประมาณ 281.38 ล้านเหรียญสหรัฐฯ (หรือประมาณ 9,758.5 ล้านบาท ณ
อัตราแลกเปลี่ยน 34.681 บาทต่อ 1 เหรียญสหรัฐฯ)
ซึ่งมูลค่าดังกล่าวได้รวมสิทธิการใช้เครื่องหมายการค้า JET และ Jiffy เป็นเวลา 2 ปี
และรวมเงินทุนหมุนเวียนสุทธิที่เพิ่มขึ้นจากวันที่ 31 ธันวาคม 2549 ด้วย

กรกฎาคม : เมื่อวันที่ 20 กรกฎาคม 2550 คณะกรรมการ ปตท.
มีมติอนุมัติให้การสนับสนุนการดำเนินการควบรวม
บริษัท อะโรเมติกส์ (ประเทศไทย) จำกัด (มหาชน) (ATC) และบริษัท โรงกลั่นน้ำมันระยอง
จำกัด (มหาชน) (RRC) และการรับซื้อหุ้นคืนจากผู้ถือหุ้นของ ATC และ RRC ที่คัดค้านการควบรวม
เนื่องจาก ปตท. มีนโยบายที่จะปรับโครงสร้างธุรกิจของบริษัทในกลุ่มปิโตรเคมีและการกลั่น
โดยการควบรวมกิจการระหว่างบริษัทที่มีลักษณะการดำเนินธุรกิจที่มีความต่อเนื่องกันหรือมีผลิตภัณฑ์ที่คล้ายกันเข้าด้วยกัน
เพื่อให้เกิดความแข็งแกร่งและเสริมสร้างความได้เปรียบทางด้านต้นทุน
เพิ่มมูลค่าในสายธุรกิจโรงกลั่นที่มีความเชื่อมโยงกับอะโรเมติกส์และผลิตภัณฑ์ต่อเนื่อง ปตท.
ได้กำหนดบทบาทของบริษัทใหม่ที่เกิดจากการควบรวมให้เป็นบริษัทที่ดำเนินธุรกิจโรงกลั่นและปิโตรเคมีสายอะโรเมติกส์และผลิตภัณฑ์ต่อเนื่องของกลุ่ม
ปตท.

: เมื่อวันที่ 20 กรกฎาคม 2550 คณะกรรมการ ATC และ RRC
มีมติอนุมัติให้ดำเนินการควบบริษัทและให้ดำเนินการโอนบัตรส่งเสริมการลงทุนของบริษัทไปให้แก่บริษัทใหม่ที่เกิดจากการควบรวม

สิงหาคม : เมื่อวันที่ 18 สิงหาคม 2550 ปตท.
ได้เริ่มทดลองจ่ายก๊าซธรรมชาติจากแหล่งพื้นที่พัฒนาร่วมไทย-มาเลเซีย (Malaysia-Thailand
Joint Development Area : JDA) ผ่านระบบท่อส่งก๊าซธรรมชาติสงขลา
ซึ่งเป็นท่อส่งก๊าซธรรมชาติเส้นใหม่ของ ปตท. เพื่อส่งก๊าซฯ ป้อนให้โรงไฟฟ้าจะนะ จังหวัดสงขลา
ของการไฟฟ้าฝ่ายผลิตแห่งประเทศไทย (กฟผ.)

: เมื่อวันที่ 21 สิงหาคม 2550
คณะรัฐมนตรีได้มีมติเห็นชอบร่างพระราชบัญญัติการประกอบกิจการพลังงาน พ.ศ. 2550
และได้นำเสนอต่อประธานสภานิติบัญญัติแห่งชาติเมื่อวันที่ 5 กันยายน 2550
เพื่อให้สภานิติบัญญัติแห่งชาติ (สนช.) พิจารณา และเมื่อวันที่ 19 กันยายน 2550 สนช.
ได้มีมติรับหลักการแห่งร่างพระราชบัญญัติการประกอบกิจการพลังงาน พ.ศ. 2550
โดยร่างพระราชบัญญัติการประกอบกิจการพลังงาน พ.ศ. 2550 ได้แยกงานนโยบาย งานกำกับดูแล
และการประกอบกิจการพลังงานซึ่งประกอบด้วยกิจการไฟฟ้าและกิจการก๊าซธรรมชาติออกจากกัน
เพื่อเปิดโอกาสให้ภาคเอกชน ชุมชน และประชาชนมีส่วนร่วมและมีบทบาทมากขึ้น
เพื่อให้การประกอบกิจการพลังงานเป็นไปอย่างมีประสิทธิภาพ มีความมั่นคง
มีปริมาณเพียงพอและทั่วถึงในราคาที่เป็นธรรมและมีคุณภาพที่ได้มาตรฐาน
ตอบสนองต่อความต้องการภายในประเทศและต่อการพัฒนาประเทศอย่างยั่งยืนในด้านสังคม
เศรษฐกิจ และสิ่งแวดล้อม อันสอดคล้องกับหลักปรัชญาเศรษฐกิจพอเพียง
จึงจำเป็นต้องจัดตั้งคณะกรรมการกำกับกิจการพลังงานขึ้น
เพื่อกำกับดูแลกิจการพลังงานโดยกำหนดให้มีหน้าที่ป้องกันการใช้อำนาจผูกขาดโดยมิชอบ
ให้การคุ้มครองผู้ใช้พลังงานและผู้ได้รับผลกระทบจากการประกอบกิจการพลังงาน

: เมื่อวันที่ 27 สิงหาคม 2550 ปตท. ได้จดทะเบียนจัดตั้ง บริษัท ผลิตไฟฟ้าและพลังงานร่วม
จำกัด (CHPP) โดยมีทุนจดทะเบียน หุ้นสามัญจำนวน 50 ล้านหุ้น มูลค่าหุ้นละ 10 บาท
รวมเป็นทุนจดทะเบียนจำนวน 500 ล้านบาท มีทุนจดทะเบียนชำระแล้ว 270 ล้านบาท
เพื่อดำเนินธุรกิจผลิตและจำหน่ายพลังงานความเย็นให้กับ ธกส. รวมทั้งผลิตและจำหน่ายไฟฟ้าให้กับ
กฟน.โดย ปตท. ถือหุ้นในสัดส่วนร้อยละ 100

: เมื่อวันที่ 31 สิงหาคม 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,055,413,250 บาท เป็น
28,131,895,250 บาทแบ่งออกเป็นหุ้นสามัญจำนวน 2,813,189,525 หุ้น มูลค่าที่ตราไว้หุ้นละ
10 บาท

กันยายน : เมื่อวันที่ 13 กันยายน 2550 ที่ประชุมวิสามัญผู้ถือหุ้น ปตท.
มีมติอนุมัติการเข้าซื้อหุ้นของ ATC และ RRC จากผู้ถือหุ้นของ ATC และ RRC
ที่คัดค้านการควบบริษัท

: เมื่อวันที่ 13 กันยายน 2550 ที่ประชุมวิสามัญผู้ถือหุ้น ATC และ RRC มีมติอนุมัติการควบบริษัท
และการโอนบัตรส่งเสริมการลงทุนของบริษัทไปให้บริษัทใหม่ที่เกิดจากการควบบริษัท

: เมื่อวันที่ 28 กันยายน 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,131,895,250 บาท เป็น
28,156,549,250 บาท แบ่งออกเป็นหุ้นสามัญจำนวน 2,815,654,925 หุ้น มูลค่าที่ตราไว้หุ้นละ
10 บาท

ตุลาคม : เมื่อวันที่ 1 ตุลาคม 2550 ปตท. ได้จัดตั้งบริษัท พีทีที อินเตอร์เนชั่นแนล จำกัด
(PTTI) โดยมีทุนจดทะเบียนหุ้นสามัญจำนวน 10 ล้านหุ้น มูลค่าหุ้นละ 10 บาท
รวมเป็นทุนจดทะเบียนจำนวน 100 ล้านบาท เพื่อดำเนินธุรกิจในลักษณะเป็นตัวแทนของ ปตท.
ในการลงทุนโครงการต่างๆ ที่เกี่ยวกับก๊าซธรรมชาติ พลังงาน และธุรกิจอื่นที่ต่อเนื่องของ ปตท.
ร่วมกับผู้ลงทุนอื่นทั้งในและต่างประเทศ โดย ปตท. ถือหุ้นในสัดส่วนร้อยละ 100

พฤศจิกายน : เมื่อวันที่ 2 พฤศจิกายน 2550 ได้มีพิธีลงนามสัญญาซื้อขายก๊าซธรรมชาติ
สำหรับโรงไฟฟ้าจะนะ ระหว่าง ปตท. กับ การไฟฟ้าฝ่ายผลิตแห่งประเทศไทย (กฟผ.) โดย
ปตท. จะจัดส่งก๊าซฯ ให้ กฟผ. เพื่อมาใช้ในโรงไฟฟ้าพลังความร้อนร่วมจะนะ จ.สงขลา
ในปริมาณสูงสุดวันละ 114 พันล้านบีทียูต่อวัน จากแหล่งก๊าซธรรมชาติจากพื้นที่ร่วมไทย-มาเลเซีย
ผ่านระบบท่อในทะเลของ บริษัท ทรานส์ไทย-มาเลเซีย (ประเทศไทย) จำกัด
และระบบท่อบนบกของ ปตท. เป็นระยะเวลา 25 ปี เริ่มตั้งแต่เดือน พฤษภาคม 2551
รวมมูลค่าซื้อขายก๊าซตลอดอายุสัญญาคิดเป็นเงินประมาณ 200,000 ล้านบาท และในการจัดหาก๊าซฯ
สำหรับโรงไฟฟ้าจะนะ ในครั้งนี้ เป็นการช่วยให้ประเทศลดการนำเข้าน้ำมันเตาได้ประมาณ 920
ล้านลิตรต่อปี หรือเท่ากับ 23,000 ล้านลิตร ตลอดอายุสัญญา
รวมมูลค่าที่ประเทศสามารถประหยัดเงินตราจากการนำเข้าน้ำมันเตาได้ไม่ต่ำกว่า 7,200
ล้านบาทต่อปี หรือ 180,000 ล้านบาท ตลอดอายุสัญญา

: เมื่อวันที่ 7 พฤศจิกายน 2550
สภานิติบัญญัติแห่งชาติเห็นชอบให้ตราพระราชบัญญัติการประกอบกิจการพลังงาน เป็นกฎหมายใช้บังคับ
โดยนายกรัฐมนตรีนำพระราชบัญญัติการประกอบกิจการพลังงานดังกล่าวขึ้นทูลเกล้า
และทรงพระกรุณาโปรดเกล้าฯ ให้ตราพระราชบัญญัติ พระราชบัญญัติการประกอบกิจการพลังงาน
พ.ศ. 2550 โดยลงประกาศในราชกิจจานุเบกษาเมื่อวันที่ 10 ธันวาคม 2550
และให้มีผลใช้บังคับตั้งแต่วันที่ 11 ธันวาคม 2550 เป็นต้นไป

: เมื่อวันที่ 9 พฤศจิกายน 2550 ปตท. ได้จดทะเบียนจัดตั้งบริษัท ปตท. กรีน เอ็นเนอร์ยี่ จำกัด
(PTTGE) ที่ประเทศสิงคโปร์
เพื่อใช้เป็นตัวแทนในการลงทุนในโครงการพัฒนาธุรกิจปาล์มและผลิตภัณฑ์ต่อเนื่องในภูมิภาคเอเชีย
โดยมีทุนจดทะเบียนชำระแล้ว 40 ล้านหุ้น มูลค่าหุ้นละ 1 เหรียญสิงคโปร์ รวมเป็นเงิน 40
ล้านเหรียญสิงคโปร์ หรือประมาณ 942.50 ล้านบาท โดย ปตท. ถือหุ้นใน PTTGE ร้อยละ 100

: เมื่อวันที่ 27 พฤศจิกายน 2550 PTTI บริษัทย่อยที่ ปตท. ถือหุ้นในสัดส่วนร้อยละ 100
ได้ลงนามในสัญญาซื้อขายหุ้นกับบริษัท Mediterranean Gas Pipeline Ltd. (MGPC) ณ
กรุงไคโร ประเทศอียิปต์ เพื่อซื้อหุ้นของบริษัท East Mediterranean Gas Company S.A.E.
(EMG) จำนวน 36.75 ล้านหุ้น คิดเป็นสัดส่วนร้อยละ 25 ในราคา 13.25 เหรียญสหรัฐฯ ต่อหุ้น
รวมเป็นเงินประมาณ 486.9 ล้านเหรียญสหรัฐฯ ซึ่ง EMG
เป็นบริษัทเดียวที่ได้รับสิทธิในการวางท่อเพื่อส่งก๊าซฯ
จากประเทศอียิปต์ไปขายให้ประเทศอิสราเอลภายใต้ MOU ระหว่างรัฐบาลทั้งสองประเทศ

: เมื่อวันที่ 30 พฤศจิกายน 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,156,549,250 บาท เป็น
28,169,756,250 บาทแบ่งออกเป็นหุ้นสามัญจำนวน 2,816,975,625 หุ้น มูลค่าที่ตราไว้หุ้นละ
10 บาท

ธันวาคม : เมื่อวันที่ 14 ธันวาคม 2550 ศาลปกครองสูงสุด ได้ตัดสินคดีแปรรูป ปตท. โดยศาลฯ
ได้พิพากษายกคำฟ้องของมูลนิธิเพื่อผู้บริโภคที่ให้เพิกถอนพระราชกฤษฎีกากำหนดอำนาจสิทธิประโยชน์ของบริษัท
ปตท. จำกัด (มหาชน) พ.ศ. 2544 ซึ่งแก้ไขเพิ่มเติมโดยพระราชกฤษฎีกากำหนดอำนาจ สิทธิ
และประโยชน์ของบริษัท ปตท. จำกัด (มหาชน) (ฉบับที่2) พ.ศ. 2550
และพระราชกฤษฎีกากำหนดเงื่อนเวลายกเลิกกฎหมาย ว่าด้วยการปิโตรเลียมแห่งประเทศไทย
พ.ศ. 2544 ส่งผลให้บริษัท ปตท. จำกัด (มหาชน)
ไม่ต้องเพิกถอนจากการเป็นบริษัทจดทะเบียนในตลาดหลักทรัพย์ แต่อย่างไรก็ตาม
ศาลปกครองสูงสุดได้มีคำสั่งให้ ปตท.
ดำเนินการแบ่งแยกทรัพย์สินส่วนที่เป็นสาธารณสมบัติของแผ่นดิน
สิทธิการใช้ที่ดินเพื่อวางระบบการขนส่งปิโตรเลียมทางท่อ รวมทั้งแยก
อำนาจและสิทธิในส่วนที่เป็นอำนาจมหาชนของรัฐออกจากอำนาจและสิทธิของ ปตท.
ให้เสร็จสิ้นก่อนการแต่งตั้งคณะกรรมการกำกับกิจการพลังงานตามพระราชบัญญัติการประกอบกิจการพลังงาน
พ.ศ. 2550 โดยทรัพย์สินตามคำพิพากษาที่ ปตท. ต้องโอนให้กระทรวงการคลังเป็นทรัพย์สินที่ได้
เนื่องจากการปิโตรเลียมฯ
ใช้อำนาจมหาชนเหนือที่ดินของเอกชนและได้จ่ายค่าทดแทนโดยใช้เงินทุนของรัฐ ได้แก่ ที่ดินเวนคืน
32 ไร่ ที่การปิโตรเลียมแห่งประเทศไทยโอนให้กับ ปตท.
สิทธิการใช้ที่ดินของเอกชนเพื่อการวางระบบการขนส่งปิโตรเลียมทางท่อที่การปิโตรเลียมฯ
โอนให้กับ ปตท. และทรัพย์สินระบบท่อส่งก๊าซธรรมชาติ ประกอบด้วยท่อส่งก๊าซ
รวมทั้งวัสดุและอุปกรณ์ที่ประกอบเป็นระบบท่อส่งก๊าซธรรมชาติ
อันเกิดจากการใช้อำนาจมหาชนเหนือที่ดินของเอกชนเพื่อวางระบบดังกล่าวในขณะที่เป็นการปิโตรเลียมฯ
และได้จ่ายเงินค่าทดแทนโดยอาศัยทรัพย์สินของรัฐซึ่งการปิโตรเลียมฯ ได้โอนแก่ ปตท. นอกจากนี้
ศาลยังได้วินิจฉัยว่า ให้ ปตท. ยังคงมีสิทธิในการใช้ที่ราชพัสดุหรือสาธารณสมบัติของแผ่นดิน
ที่การปิโตรเลียมฯเคยมีอยู่ต่อไป
โดยต้องจ่ายค่าตอบแทนเป็นรายได้แผ่นดินตามที่กระทรวงการคลังกำหนด ทั้งนี้เป็นไปตามมาตรา 24
วรรคสี่
ซึ่งเป็นบทบัญญัติแห่งกฎหมายเฉพาะที่กำหนดเรื่องการจัดการสินทรัพย์ของรัฐวิสาหกิจที่เปลี่ยนสภาพเป็นบริษัท

: เมื่อวันที่ 17 ธันวาคม 2550 ได้มีพิธีลงนามสัญญาซื้อขายก๊าซธรรมชาติ แหล่งยูโนแคล 123
ระหว่าง ปตท. กับกลุ่มผู้ขาย ซึ่งประกอบด้วย ปตท.สผ. บริษัท
เชฟรอนประเทศไทยสำรวจและผลิต จำกัด และบริษัท มิตซุย ออยล์ เอ๊กซโปลเรชั่น จำกัด
ทั้งนี้เพื่อนำก๊าซฯ
มาใช้เป็นเชื้อเพลิงรองรับความต้องการใช้ภายในประเทศที่ขยายตัวอย่างต่อเนื่องตามการเติบโตทางเศรษฐกิจ
โดยสาระสำคัญของสัญญาเป็นการรวมสัญญายูโนแคล 1 และยูโนแคล 2/3
ที่มีอยู่ในปัจจุบันเข้าเป็นสัญญาฉบับเดียวกัน ผลจากการรวมสัญญา จะทำให้ปริมาณซื้อขายก๊าซฯ
จะสามารถเพิ่มขึ้นจากเดิมที่ 740 ล้านลูกบาศก์ฟุตต่อวัน เป็น 1,240 ล้านลูกบาศก์ฟุตต่อวัน ตั้งแต่
พ.ศ. 2555 เป็นต้นไป

: เมื่อวันที่ 26 ธันวาคม 2550 ที่ประชุมวิสามัญผู้ถือหุ้นร่วม ATC และ RRC
มีมติอนุมัติรายละเอียดเกี่ยวกับการควบบริษัทและกิจการของบริษัทใหม่ที่เกิดจากการควบกันโดยผลของกฎหมาย

  : เมื่อวันที่ 26 ธันวาคม 2550 ปตท. ได้ลงนามในสัญญาซื้อหุ้นระหว่าง ปตท. และบริษัท Toyo
  Thai Corporation (Toyo Thai) เพื่อซื้อหุ้นของบริษัท เอ็นพีทีซี เมนเทนแนนซ์ แอนด์
  เอนจิเนียริ่ง เซอร์วิสเซส จำกัด (NPTC) จาก Toyo Thai ที่ถืออยู่ในสัดส่วนร้อยละ 40
  คิดเป็นจำนวน 168,490 หุ้น ในราคาหุ้นละ 166.1820 บาท รวมเป็นเงินทั้งสิ้นประมาณ 28
  ล้านบาท โดยได้ชำระเงินดังกล่าวเมื่อวันที่ 28 ธันวาคม 2550
  และภายหลังการเข้าซื้อหุ้นดังกล่าว ปตท. และ PTTCH จะถือหุ้นใน NPTC ในสัดส่วนร้อยละ 40
  และ 60 ตามลำดับ ทั้งนี้ การเข้าซื้อหุ้น NPTC ของ ปตท.
  ดังกล่าวเป็นไปตามนโยบายการปรับโครงสร้างกลุ่มธุรกิจปิโตรเคมีและบริษัทในเครือเพื่อให้สอดคล้องกับกลยุทธหลักของ
  ปตท. โดย ปตท. ประสงค์จะขยายขอบเขตงานของ NPTC
  ให้เป็นบริษัทกลางด้านซ่อมบำรุงและวิศวกรรมสำหรับกลุ่ม ปตท.
  เพื่อเพิ่มประสิทธิภาพในการบริหารจัดการด้านซ่อมบำรุงและวิศวกรรมและรองรับการขยายงานของกลุ่มในอนาคต

: เมื่อวันที่ 27 ธันวาคม 2550 ได้มีการลงนามในสัญญาซื้อขายก๊าซธรรมชาติ Floating
Production, Storage and Offloading (FPSO) (FPSO Gas Sale Agreement)
ระหว่าง ปตท. และ ปตท.สผ. จากบริเวณพื้นที่ทางตอนเหนือของโครงการอาทิตย์ (Arthit
North Area) โดย ปตท.สผ. จะเพิ่มอัตราการผลิตก๊าซธรรมชาติจากบริเวณพื้นที่ดังกล่าว
เพื่อขายให้กับ ปตท. เพิ่มขึ้นประมาณ 120 ล้านลูกบาศก์ฟุตต่อวัน เป็นระยะเวลา 3 ปี
โดยคาดว่าจะเริ่มผลิตก๊าซธรรมชาติในเดือนสิงหาคม 2551

: เมื่อวันที่ 27 ธันวาคม 2550 ATC และ RRC ได้จดทะเบียนควบบริษัท จัดตั้งเป็นบริษัทใหม่คือ
“บริษัท ปตท. อะโรเมติกส์และการกลั่น จำกัด (มหาชน) เขียนเป็นภาษาอังกฤษว่า “PTT
Aromatics and Refining Public Company Limited” และมีชื่อย่อคือ “PTTAR”
โดยบริษัทใหม่จะรับมาซึ่งทรัพย์สิน หนี้ สิทธิ หน้าที่
และความรับผิดชอบทั้งหมดของทั้งสองบริษัทโดยผลของกฎหมาย และในวันเดียวกันนั้น
ตลาดหลักทรัพย์แห่งประเทศไทย ได้รับหลักทรัพย์ของ PTTAR
เป็นหลักทรัพย์จดทะเบียนในตลาดหลักทรัพย์ โดยเริ่มทำการซื้อขายในวันแรกคือ วันที่ 2 มกราคม
2551

: เมื่อวันที่ 28 ธันยาคม 2550 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จากเดิม 28,169,756,250 บาท เป็น
28,173,881,250 บาท แบ่งออกเป็นหุ้นสามัญจำนวน 2,817,388,125 หุ้น มูลค่าที่ตราไว้หุ้นละ
10 บาท

ปี 2551

กุมภาพันธ์ : เมื่อวันที่ 3 กุมภาพันธ์ 2551
ได้มีการลงนามในบันทึกข้อตกลงเบื้องต้นในการซื้อขายก๊าซธรรมชาติเหลว (LNG) กับบริษัท
กาตาร์แก๊ส โอเปอเรติ้ง จำกัด เพื่อนำเข้า LNG ภายใต้สัญญาระยะยาวจากประเทศกาต้าร์
ในปริมาณ 1 ล้านตันต่อปี ผ่านสถานีรับจ่าย LNG (LNG Receiving Terminal) ของ ปตท.
ซึ่งตั้งอยู่ที่ตำบลมาบตาพุด อำเภอเมือง จังหวัดระยอง
โดยคาดว่าจะดำเนินการก่อสร้างสถานีแล้วเสร็จใน พ.ศ. 2554

: เมื่อวันที่ 15 กุมภาพันธ์ 2551
ได้มีการลงนามสัญญาการดำเนินโครงการผลิตสาธารณูปการและสัญญาซื้อขายไฟฟ้า
ไอน้ำและน้ำปราศจากแร่ธาตุ กับบริษัทบางจากปิโตรเลียม จำกัด (มหาชน) โดย ปตท.
จะเป็นผู้ลงทุนดำเนินโครงการผลิตสาธารณูปการ
เพื่อผลิตจำหน่ายไฟฟ้าและไอน้ำให้กับหน่วยผลิตของโรงกลั่นเดิมและรองรับการขยายโครงการ
Hydro Cracking Unit ใหม่ของบางจาก และบางจากจะรับผิดชอบในการจัดหาพื้นที่ให้ ปตท.
สร้างและดำเนินการโรงไฟฟ้าได้ตลอดอายุโครงการฯ
โดยโรงไฟฟ้าจะใช้ระบบผลิตไฟฟ้าแบบพลังงานร่วม Combine Heated and Power (CHP)
ซึ่งใช้ก๊าซธรรมชาติเป็นเชื้อเพลิง ประกอบด้วยเครื่องกังหันก๊าซฯ จำนวน 2 ชุด
มีกำลังการผลิตไฟฟ้ารวม 25 เมกกะวัตต์ เครื่องผลิตไอน้ำจากไอเสีย (Heat Recovery Steam
Generator) มีกำลังผลิต 90 ตันต่อชั่วโมง โดยคาดว่าจะเริ่มดำเนินการเชิงพาณิชย์ได้
ภายในไตรมาสที่ 2 ของ พ.ศ. 2552

: เมื่อวันที่ 26 กุมภาพันธ์ 2551 ได้มีการลงนามสัญญาซื้อก๊าซธรรมชาติจากแหล่งสิริกิติ์
ในปริมาณไม่เกิน 3 ล้านลูกบาศก์ฟุตต่อวัน เพื่อนำมาใช้ประโยชน์ในโครงการ NGV
โดยเริ่มรับก๊าซธรรมชาติจริง ตั้งแต่วันที่ 25 กุมภาพันธ์ 2551 และสามารถจะรับก๊าซฯ ได้ต่อไป
จนถึงวันที่ก๊าซฯ หมดหลุม

: เมื่อวันที่ 29 กุมภาพันธ์ 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,173,881,250 บาท เป็น
28,181,884,250 บาท แบ่งออกเป็นหุ้นสามัญจำนวน 2,818,188,425 หุ้น มูลค่าที่ตราไว้หุ้นละ
10 บาท

มีนาคม : เมื่อวันที่ 24 มีนาคม 2551 ปตท. , บริษัท Asahi Kasei Chemicals
Corporation (AKCC) และบริษัท Marubeni Corporation (Marubeni) ได้ลงนาม
Shareholders Agreement ในการดำเนินโครงการผลิตสาร Acrylonitrile (AN) และ
Methyl Methacrylate (MMA) ในประเทศไทย โดย ปตท. , AKCC และ Marubeni
ถือหุ้นในสัดส่วนร้อยละ 48.5, 48.5 และ 3 ตามลำดับ มูลค่าเงินลงทุนประมาณ 760
ล้านเหรียญสหรัฐฯ มีกำลังการผลิต AN 200,000 ตันต่อปี และ MMA 70,000 ตันต่อปี
สัดส่วนหนี้สิน : ทุน ที่ระดับ 1:1 สถานที่ตั้งโครงการอยู่ที่มาบตาพุด จังหวัดระยอง
คาดว่าจะเริ่มผลิตเชิงพาณิชย์ในไตรมาสที่ 1 พ.ศ. 2554

: เมื่อวันที่ 26 มีนาคม 2551
โครงการอาทิตย์ได้เริ่มจ่ายก๊าซธรรมชาติเข้าระบบท่อส่งก๊าซธรรมชาติของ ปตท.
ที่อัตราการผลิตเริ่มแรก 80 ล้านลูกบาศก์ฟุตต่อวัน และสามารถจ่ายก๊าซในอัตรา 330
ล้านลูกบาศก์ฟุตต่อวันได้ตั้งแต่วันที่ 25 เมษายน 2551

: เมื่อวันที่ 31 มีนาคม 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,181,884,250 บาท เป็น
28,184,770,250 บาทแบ่งออกเป็นหุ้นสามัญจำนวน 2,818,477,025 หุ้น มูลค่าที่ตราไว้หุ้นละ
10 บาท

เมษายน : เมื่อวันที่ 8 เมษายน 2551 ปตท. ได้เข้าร่วมทุนกับ PTTAR และ PTTCH
ในสัดส่วนร้อยละ 40, 30 และ 30 ตามลำดับ จัดตั้งบริษัท พีทีที ฟีนอล จำกัด (PPCL)
โดยมีวัตถุประสงค์เพื่อก่อสร้างโรงงานผลิตสารฟีนอล (Phenol) ขนาด 200,000 ตันต่อปี
และมีอะซีโตน (Acetone) เป็นผลิตภัณฑ์รอง ขนาด 125,000 ตันต่อปี
วงเงินลงทุนโครงการประมาณ 283.4 ล้านเหรียญสหรัฐฯ สัดส่วนหนี้สินต่อทุน 1:1
คิดเป็นเงินลงทุนของ ปตท. ประมาณ 56.7 ล้านเหรียญสหรัฐฯ

พฤษภาคม : เมื่อเดือนพฤษภาคม 2551 ปตท.
ได้เปิดโรงงานผลิตก๊าซธรรมชาติเหลวขนาดเล็กแห่งแรกในเอเชียตะวันออกเฉียงใต้ (Small LNG
Plant) ซึ่งตั้งอยู่ในบริเวณพื้นที่โรงแยกก๊าซธรรมชาติ ของ ปตท. จังหวัดระยอง  มีกำลังการผลิต
20 ตันต่อวัน หรือเทียบเท่าน้ำมันดีเซลประมาณ 27,800 ลิตรต่อวัน (พลังงานเทียบเท่า) โดย
LNG ที่ผลิตได้จะใช้เพื่อการทดลองหรือนำร่องเพื่อศึกษาความเป็นไปได้ในการทดแทนน้ำมันดีเซลในรูปแบบต่างๆ
ทั้งในภาคอุตสาหกรรมและการขนส่งทางน้ำ ซึ่งหากผลการทดลองและนำร่องใช้ LNG ได้ผลสำเร็จ
สามารถใช้งานได้ดีและช่วยลดต้นทุนค่าใช้จ่ายเชื้อเพลิงของผู้ประกอบการได้
จะช่วยอำนวยความสะดวกแก่ผู้บริโภคหรือกลุ่มอุตสาหกรรมที่มีความประสงค์จะใช้ก๊าซธรรมชาติเป็นเชื้อเพลิงแต่ไม่มีระบบท่อส่งก๊าซฯ
ผ่าน   สามารถพิจารณาใช้ LNG เป็นเชื้อเพลิงทดแทนได้
ซึ่งนอกจากจะช่วยลดต้นทุนค่าเชื้อเพลิงของผู้ประกอบการฯ แล้ว
ยังช่วยให้ประเทศประหยัดเงินตราจากการนำเข้าน้ำมันจากต่างประเทศ

มิถุนายน : เมื่อวันที่ 2 มิถุนายน 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,184,770,250 บาท เป็น
28,188,783,250 บาท แบ่งออกเป็นหุ้นสามัญจำนวน 2,818,878,325 หุ้น มูลค่าที่ตราไว้หุ้นละ
10 บาท

: เมื่อวันที่ 3 มิถุนายน 2551 กรมธนารักษ์ได้มีการลงนามในสัญญาให้ ปตท. ใช้ที่ราชพัสดุ
พร้อมชำระค่าตอบแทน ทั้งนี้สืบเนื่องจากศาลปกครองสูงสุดได้มีคำพิพากษาเมื่อวันที่ 14 ธันวาคม
2550 ให้ ปตท. แบ่งแยกทรัพย์สินในส่วนที่เป็นสาธารณสมบัติของแผ่นดิน
สิทธิการใช้ที่ดินเหนือที่ดินของเอกชนเพื่อวางระบบการขนส่งปิโตรเลียมทางท่อ
รวมถึงทรัพย์สินที่ประกอบกันเป็นระบบขนส่งปิโตรเลียมทางท่อให้แก่กระทรวงการคลังโดยให้ ปตท.
ยังคงมีสิทธิใช้ที่ราชพัสดุดังกล่าวต่อไป
แต่ต้องจ่ายค่าตอบแทนเป็นรายได้แผ่นดินตามที่กระทรวงการคลังกำหนด ซึ่ง ปตท.
และกรมธนารักษ์ได้ร่วมกันสำรวจและตรวจสอบทรัพย์สินที่จะดำเนินการแบ่งแยก
และได้มีการลงนามบันทึกการแบ่งแยกและส่งมอบทรัพย์สินดังกล่าว เมื่อวันที่ 24 เมษายน 2551
ทั้งนี้ ปตท. สามารถใช้ทรัพย์สิน ซึ่งเป็นที่ราชพัสดุมีกำหนดเวลา 30 ปี ตั้งแต่ 1 มกราคม 2551
ถึง 31 ธันวาคม 2580 ซึ่งปตท. จะต้องชำระค่าตอบแทนการใช้ที่ราชพัสดุย้อนหลังไปตั้งแต่วันที่ 1
ตุลาคม 2544 ถึง 31 ธันวาคม 2550

: เมื่อวันที่ 23 มิถุนายน 2551 ได้มีการลงนามในบันทึกข้อตกลงเบื้องต้นในการซื้อก๊าซฯ จากแหล่ง
M9 ในประเทศสหภาพพม่า ในปริมาณ 240 ล้านลูกบาศก์ฟุตต่อวัน
โดยได้เริ่มเจรจารายละเอียดในสัญญาซื้อขายก๊าซธรรมชาติ เมื่อ 27 สิงหาคม 2551
คาดว่าจะลงนามสัญญาได้ภายใน พ.ศ. 2553

: เมื่อวันที่ 30 มิถุนายน 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,188,783,250 บาท เป็น
28,190,528,250 บาทแบ่งออกเป็นหุ้นสามัญจำนวน 2,819,052,825 หุ้น มูลค่าที่ตราไว้หุ้นละ
10 บาท

สิงหาคม : เมื่อวันที่ 27 สิงหาคม 2551 ได้จำหน่ายหุ้นบริษัท พีทีที โพลิเมอร์มาร์เก็ตติ้ง จำกัด
(PTTPM) จำนวน 100,000 หุ้นคิดเป็นร้อยละ 25 ของทุนจดทะเบียนชำระแล้วของบริษัท
ให้แก่บริษัท ไออาร์พีซี จำกัด (มหาชน) (IRPC) ในราคาต่อหุ้นตามมูลค่าตามบัญชี (Book
Value) ของหุ้น PTTPM ณ วันที่ 31 กรกฎาคม 2551 คิดเป็นมูลค่า 58,318,438.00 บาท ทั้งนี้
เพื่อเพิ่มศักยภาพการแข่งขันและความร่วมมือทางธุรกิจภายในกลุ่ม ปตท. ภายหลังการจำหน่ายหุ้น
ปตท. , IRPC และ PTTCH จะถือหุ้น PTTPM ในสัดส่วนร้อยละ 50, 25 และ 25 ตามลำดับ

กันยายน : เมื่อวันที่ 1 กันยายน 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,190,528,250 บาท เป็น
28,240,478,250 บาท แบ่งออกเป็นหุ้นสามัญจำนวน 2,824,047,825 หุ้น มูลค่าที่ตราไว้หุ้นละ
10 บาท

: เมื่อวันที่ 29 กันยายน 2551 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,240,478,250 บาท เป็น
28,240,566,250 บาท แบ่งออกเป็นหุ้นสามัญจำนวน 2,824,056,625 หุ้น มูลค่าที่ตราไว้หุ้นละ
10 บาท

พฤศจิกายน : เมื่อวันที่ 12 พฤศจิกายน 2551 โครงการท่อส่งก๊าซฯ JDA ไปอาทิตย์ แล้วเสร็จ
เริ่มจ่ายก๊าซธรรมชาติเข้าระบบท่อส่งก๊าซธรรมชาติของ ปตท. ที่อัตราการผลิต 300
ล้านลูกบาศก์ฟุตต่อวัน

ธันวาคม : เมื่อวันที่ 4 ธันวาคม 2551 ปตท.
ได้รายงานสรุปการดำเนินการตามคำพิพากษาศาลปกครองสูงสุด คดีหมายเลขดำที่ ฟ.47/2549
และหมายเลขแดงที่ ฟ.35/2550
ให้สำนักงานศาลปกครองทราบเกี่ยวกับการส่งมอบทรัพย์สินของการปิโตรเลียมแห่งประเทศไทย
(“การปิโตรเลียมฯ”) ที่ต้องแบ่งแยกตามคำพิพากษาให้กับกรมธนารักษ์
โดยในส่วนที่ดินเวนคืนของการปิโตรเลียมฯ นั้น ปตท.
ได้ดำเนินการร่วมกับกรมธนารักษ์และกรมที่ดินในการดำเนินการจดทะเบียนแก้ไขและเปลี่ยนแปลงรายการทางทะเบียน
(โอนกรรมสิทธิ์) ให้กระทรวงการคลังเสร็จสิ้นแล้วเมื่อวันที่ 28 พฤศจิกายน 2551

  เมื่อวันที่ 25 ธันวาคม 2551 ปตท.
  ได้ยื่นคำร้องรายงานสรุปการดำเนินการตามคำพิพากษาต่อศาลปกครองสูงสุด
  เพื่อรายงานให้ศาลฯ ทราบถึงการดำเนินการตามคำพิพากษาของผู้ถูกฟ้องคดีและขอให้ศาลฯ
  พิจารณาการดำเนินการตามคำพิพากษาของ ปตท. ในฐานะผู้ถูกฟ้องคดีที่ 4
  และหน่วยงานที่เกี่ยวข้องและมีคำสั่งตามที่ศาลฯ เห็นสมควรต่อไป

  เมื่อวันที่ 26 ธันวาคม 2551 ศาลปกครองสูงสุดได้บันทึกไว้ในคำร้องของ ปตท.
  ดังกล่าวข้างต้นความว่า “........ พิเคราะห์แล้วเห็นว่า ผู้ถูกฟ้องคดีที่ 1 ถึงที่ 4
  และหน่วยงานที่เกี่ยวข้องได้ดำเนินการตามคำพิพากษาเป็นที่เรียบร้อยแล้ว........”

ปี 2552

กุมภาพันธ์ : เมื่อวันที่ 1 กุมภาพันธ์ 2552 สัญญาการกลั่นร่วม (Operating Alliance)
ระหว่าง PTTAR และ SPRC ได้สิ้นสุดลง ส่งผลให้สถานะของบริษัท อัลลายแอนซ์ รีไฟน์นิ่ง
จำกัดสิ้นสุด และทั้งสองบริษัทได้แยกการบริหารงานออกจากกัน
โดยทั้งสองฝ่ายตกลงจะใช้ทุ่นรับน้ำมันดิบทางทะเล (SPM) ระบบท่อส่งน้ำมันสำเร็จรูปไปยัง
ระบบขนส่งน้ำมันทางท่อ (Thappline) ท่าเรือส่ง LPG และอุปกรณ์ผลิตกำมะถันเม็ด (Sulfur
Palletizer) ร่วมกันต่อไป เนื่องจากเป็นการลงทุนร่วมกัน

มีนาคม : เมื่อวันที่ 6 มีนาคม 2552 ได้จัดตั้งบริษัท พีทีที แทงค์ เทอร์มินัล จำกัด (PTT Tank)
ทั้งนี้ เป็นไปตามมติการประชุมคณะกรรมการ ปตท. ครั้งที่ 9/2551 เมื่อวันที่ 19 กันยายน 2551
โดยมีวัตถุประสงค์เพื่อดำเนินการพัฒนาพื้นที่ท่าเทียบเรือและคลังเก็บผลิตภัณฑ์เหลว โดย ปตท.
ถือหุ้นทั้งหมด ใน PTT Tank ที่มีทุนจดทะเบียน 1,000 ล้านบาท
และปัจจุบันได้เรียกชำระค่าหุ้นแล้วร้อยละ 25 คิดเป็นจำนวนเงิน 250 ล้านบาท

  : เมื่อวันที่ 20 มีนาคม 2552 คณะกรรมการ ปตท. ได้มีมติอนุมัติให้ ปตท.
  ยกเลิกสัญญาเงินกู้เดิมและจัดทำสัญญาเงินกู้ใหม่ ภายหลังจากที่บริษัท เอนเนอร์ยี่ คอมเพล็กซ์
  จำกัด (ENCO) สามารถจัดหาเงินกู้จากแหล่งภายนอก เพื่อชำระคืนเงินกู้จาก ปตท. และ
  ปตท.สผ. ที่ค้างอยู่ทั้งหมด โดยสัญญาเงินกู้ใหม่เป็นสัญญาเงินกู้ด้อยสิทธิในวงเงินไม่เกิน 1,250
  ล้านบาท (วงเงินกู้ทั้งสิ้น 2,500 ล้านบาทโดยส่วนที่เหลือ ปตท.สผ.
  เป็นผู้ให้กู้ภายใต้เงื่อนไขเดียวกัน) คิดอัตราดอกเบี้ยในเชิงพาณิชย์ ระยะเวลาเงินกู้ 13 ปี 6
  เดือน ทั้งนี้ เมื่อวันที่ 2 เมษายน 2552 ปตท. ได้ลงนามในสัญญาเงินกู้ใหม่กับ ENCO
  เรียบร้อยแล้ว นอกจากนี้ยังอนุมัติให้ ปตท. เพิ่มทุนใน ENCO ตามสัดส่วนถือหุ้นร้อยละ 50
  เป็นจำนวนเงินไม่เกิน 500 ล้านบาท ส่งผลให้ ENCO มีทุนจดทะเบียนทั้งสิ้น 1,800 ล้านบาท
  โดยเป็นส่วนของ ปตท. จำนวน 900 ล้านบาทและของ ปตท.สผ. ในจำนวนเงินที่เท่ากัน

  : เมื่อวันที่ 22 มีนาคม 2552 Lints Limited, Hong Kong (Lints)
  ซึ่งเป็นบริษัทย่อยของ PTTI (บริษัทย่อยที่ ปตท. ถือหุ้นในสัดส่วนร้อยละ 100)
  ได้ลงนามในสัญญาซื้อขายหุ้น (Share Sale Agreement) กับบริษัท Straits Resources
  Limited (SRL) ซึ่งเป็นบริษัทจดทะเบียนในตลาดหลักทรัพย์ที่ประเทศออสเตรเลีย
  เพื่อซื้อหุ้นบริษัท Straits Bulk and Industrial Pty Limited (SBI) (บริษัทย่อยที่
  SRL ถือหุ้นในสัดส่วนร้อยละ 100) คิดเป็นสัดส่วนร้อยละ 60 ของหุ้นทั้งหมด
  ในมูลค่ารวมทั้งสิ้นไม่เกิน 335 ล้านเหรียญสหรัฐฯ หรือเทียบเท่าประมาณ 11,838.9 ล้านบาท

เมษายน : เมื่อวันที่ 28 เมษายน 2552 Lints และ SRL ได้ปฏิบัติตามเงื่อนไขบังคับก่อน
(Condition Precedent) ของสัญญาซื้อขายหุ้นสำเร็จ Lints
จึงได้ชำระราคาของการเข้าซื้อกิจการจำนวนแรก 219.87 ล้านเหรียญสหรัฐฯ (คิดเป็นประมาณ
7,822 ล้านบาท) และได้รับโอนหุ้น SBI ในวันดังกล่าว

พฤษภาคม : เมื่อวันที่ 17 พฤษภาคม 2552 โครงการท่อส่งก๊าซธรรมชาติ อาทิตย์เหนือ (FPSO)
เริ่มส่งก๊าซฯ เข้าระบบรับก๊าซฯ ของ ปตท. และได้เริ่มดำเนินการผลิตก๊าซฯ เต็มกำลังการผลิต
ที่อัตรา 100-120 ล้านลูกบาศก์ฟุตต่อวัน เมื่อกลางเดือน ตุลาคม 2552

มิถุนายน : เมื่อวันที่ 1 มิถุนายน 2552 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,240,566,250บาท เป็น
28,246,688,250 บาทแบ่งออกเป็นหุ้นสามัญจำนวน 2,824,668,825 หุ้น มูลค่าที่ตราไว้หุ้นละ
10 บาท

: เมื่อวันที่ 30 มิถุนายน 2552 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,246,688,250 บาท เป็น
28,247,137,250 บาท แบ่งออกเป็นหุ้นสามัญจำนวน 2,824,713,725 หุ้น มูลค่าที่ตราไว้หุ้นละ
10 บาท

สิงหาคม : เมื่อวันที่ 15 มิถุนายน 2552 คำเสนอซื้อหลักทรัพย์ที่เหลือทั้งหมดของ SAR ได้สิ้นสุดลง
โดย Lints ได้รับการตอบรับคำเสนอซื้อหลักทรัพย์เป็นจำนวนรวมทั้งสิ้น 2,563,098 หุ้น
หรือคิดเป็นสัดส่วนร้อยละ 0.23 ของจำนวนหุ้น SAR ทั้งหมด
ซึ่งไม่เป็นไปตามเงื่อนไขของการทำคำเสนอซื้อหลักทรัพย์ ดังนั้น จำนวนหุ้นทั้งหมดที่ผู้ถือหุ้นของ SAR
ให้การตอบรับคำเสนอซื้อหลักทรัพย์ดังกล่าว
จึงถูกโอนกลับไปยังบัญชีหลักทรัพย์ของผู้ถือหุ้นแต่ละรายนั้นๆ เมื่อวันที่ 17 มิถุนายน 2552
ส่งผลให้จำนวนหุ้นของ SAR ทั้งหมดที่อยู่ภายใต้การควบคุมของ Lints และที่บุคคลซึ่งกระทำร่วมกับ
Lints (acting in concert) จึงมีจำนวนเท่าเดิม คือ 514,679,220 หุ้น
หรือคิดเป็นสัดส่วนร้อยละ 47.1 ของจำนวนหุ้นทั้งหมดของ SAR

: เมื่อวันที่ 6 สิงหาคม 2552 ปตท. ลงนามสัญญาซื้อขายก๊าซธรรมชาติ (GSA)
แหล่งบงกชใต้กับกลุ่มผู้ร่วมทุนในฐานะผู้ขายประกอบด้วย บริษัท ปตท.สผ. จำกัด(มหาชน) บริษัท
โททาล อีแอนด์พี ไทยแลนด์ และ บริษัท บีจี เอเชียแปซิฟิก พีทีอี จำกัด
ในปริมาณการซื้อขายตามสัญญา (Daily Contractual Quantity หรือ DCQ) เท่ากับ 320
ล้านลูกบาศก์ฟุตต่อวัน โดยคาดว่าจะสามารถเริ่มทำการผลิตได้ ประมาณช่วงระหว่างกลาง พ.ศ.
2555 ถึงกลาง พ.ศ. 2556

เมื่อวันที่ 31 สิงหาคม 2552 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,247,137,250 บาท เป็น
28,305,503,250 บาท แบ่งออกเป็นหุ้นสามัญจำนวน 2,830,550,325 หุ้น มูลค่าที่ตราไว้หุ้นละ
10 บาท

กันยายน : เมื่อวันที่ 30 กันยายน 2552 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,305,503,2500 บาท เป็น
28,318,336,250 บาท แบ่งออกเป็นหุ้นสามัญจำนวน 2,831,833,625 หุ้น มูลค่าที่ตราไว้หุ้นละ
10 บาท

พฤศจิกายน : เมื่อวันที่ 30 พฤศจิกายน 2552 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,318,336,250 บาท เป็น
28,337,848,250 บาท แบ่งออกเป็นหุ้นสามัญจำนวน 2,833,784,825 หุ้น มูลค่าที่ตราไว้หุ้นละ
10 บาท

ธันวาคม : เมื่อวันที่ 19 ธันวาคม 2552 ระบบท่อส่งก๊าซธรรมชาติไทรน้อย – พระนครเหนือ
เริ่มส่งก๊าซฯ เข้าระบบรับก๊าซฯ ของ ปตท. เพื่อทดลองเดินเครื่อง โดยมีความสามารถส่งก๊าซฯ
สูงสุด ที่อัตรา 130 ล้านลูกบาศก์ฟุตต่อวัน

ปี 2553

กุมภาพันธ์ : เมื่อวันที่ 8 กุมภาพันธ์ 2553 PTTGE เข้าซื้อหุ้นสามัญของบริษัท Chancellor Oil
Pte.Ltd.(CO) ซึ่งเป็นบริษัทที่จัดตั้งขึ้นในประเทศสิงคโปร์จากผู้ถือหุ้นเดิม ในสัดส่วนร้อยละ
77.56 คิดเป็นจำนวนเงินรวมทั้งสิ้น 86.94 ล้านเหรียญสหรัฐฯ หรือเทียบเท่าประมาณ 2,900
ล้านบาท เพื่อดำเนินธุรกิจปลูกปาล์มและผลิตน้ำมันปาล์มผ่าน PT. First Bornwo Plantation
ซึ่งมีพื้นที่เพาะปลูกทางตะวันตกของเกาะ Kalimantan

มีนาคม : เมื่อวันที่ 24 มีนาคม 2553 คณะกรรมการ ปตท. ในการประชุมครั้งที่ 3/2553
ได้มีมติอนุมัติให้ ปตท. จ่ายเงินจำนวน 481.446 ล้านบาท ให้แก่ ปตท.สผ.
เพื่อการรับโอนกรรมสิทธ์อาคารสำนักงานของ ปตท.สผ.

: เมื่อวันที่ 31 มีนาคม 2553 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,350,711,250 บาท เป็น
28,354,157,250 บาท แบ่งออกเป็นหุ้นสามัญจำนวน 2,835,415,725 หุ้น มูลค่าที่ตราไว้หุ้นละ
10 บาท

: เมื่อเดือน มีนาคม 2553 ปตท. ได้ทดลองนำ LNG
มาใช้เป็นเชื้อเพลิงในเรือโดยสารคลองแสนแสบ ซึ่งเป็นโครงการความร่วมมือระหว่าง ปตท. กับ
บริษัท ครอบครัวขนส่ง (2002) จำกัด
ซึ่งเป็นผู้ให้บริการเรือด่วนในคลองแสนแสบและคลองมหานาค โดยจัดตั้งสถานีจ่าย LNG
ให้แก่เรือโดยสาร ขนาดถังบรรจุ LNG 36,000 ลิตร จำนวน 2 ใบ ปั๊ม LNG ขนาด 120
ลิตรต่อนาที และตู้จ่าย LNG จำนวน 1 หัวเติม

พฤษภาคม : เมื่อวันที่ 31 พฤษภาคม 2553 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,354,157,250 บาท เป็น
28,382,883,250 บาท แบ่งออกเป็นหุ้นสามัญจำนวน 2,838,288,325 หุ้น มูลค่าที่ตราไว้หุ้นละ
10 บาท

: เมื่อเดือน พฤษภาคม 2553 ปตท. ลงนามในบันทึกข้อตกลง
“โครงการทดลองพัฒนาก๊าซชีวภาพที่ได้จากมูลสัตว์เพื่อการคมนาคม จังหวัดเชียงใหม่” ระหว่าง
ปตท. และ บริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน) โดย ปตท.
จะรับซื้อก๊าซชีวภาพอัดจากบริษัท ยูนิเวอร์แซลฯ เพื่อนำไปจำหน่ายเป็นเชื้อเพลิงในรถยนต์
ทดแทนการใช้ก๊าซ CNG ในพื้นที่ห่างไกลแนวท่อส่งก๊าซธรรมชาติและสถานีบริการหลัก NGV
(Mother Station) ความสามารถในการผลิตก๊าซชีวภาพอัด 6 ตันต่อวัน
ทดแทนการใช้น้ำมันดีเซล ประมาณ 6,000 ลิตรต่อวัน หรือ LPG ประมาณ 4,600 กิโลกรัมต่อวัน

มิถุนายน : เมื่อวันที่ 3 มิถุนายน 2553
โครงการผลิตสาธารณูปการเพื่อผลิตและจำหน่ายไฟฟ้าและไอน้ำให้กับหน่วยผลิตของโรงกลั่นน้ำมันบางจากของบริษัทบางจากปิโตรเลียม
จำกัด (มหาชน) ได้เริ่มจ่ายไฟฟ้าและไอน้ำเชิงพาณิชย์ โดยมีกำลังผลิตไฟฟ้ารวม 25 เมกกะวัตต์
และกำลังผลิตไอน้ำ 90 ตันต่อชั่วโมง

: เมื่อวันที่ 10 มิถุนายน 2553 ปตท. ร่วมลงนามบันทึกข้อตกลงกับการไฟฟ้าส่วนภูมิภาค (กฟภ.)
เพื่อร่วมกันพัฒนาโครงการผลิตไฟฟ้าจากพลังงานลมแบบทุ่งกังหันลม (Wind Farm) กำลังผลิต
5-10 เมกะวัตต์ ในพื้นที่ภาคใต้และภาคตะวันออก คาดว่าจะสามารถผลิตเชิงพาณิชย์ได้ในปี 2557
ทดแทนการใช้น้ำมันได้ 2.26-4.53 ล้านลิตรต่อปี

: เมื่อวันที่ 30 มิถุนายน 2553 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,382,883,250 บาท เป็น
28,390,661,250 บาท แบ่งออกเป็นหุ้นสามัญจำนวน 2,839,066,125 หุ้น มูลค่าที่ตราไว้หุ้นละ
10 บาท

กรกฎาคม : เมื่อวันที่ 1 กรกฎาคม 2553 โรงแยกก๊าซอีเทน
ได้เริ่มดำเนินการผลิตเชิงพาณิชย์ด้วยกำลังการแยกก๊าซธรรมชาติสูงสุด 750 ล้านลูกบาศก์ฟุตต่อวัน
ซึ่งจะผลิตก๊าซอีเทนได้สูงสุดประมาณ 630,000 ตันต่อปี
เพื่อป้อนเป็นวัตถุดิบให้กับโรงอีเทนแครกเกอร์ ของบริษัท พีทีทีโพลี เอทีลีน จำกัด (PTTPE)

: เมื่อวันที่ 30 กรกฎาคม 2553 ปตท. และ ปตท.สผ.
ได้ลงนามสัญญาซื้อขายก๊าซธรรมชาติจากแหล่งซอติก้า แปลง M9 และบางส่วนของแปลง M11
ในอ่าวเมาะตะมะ สหภาพพม่าในอัตรา 240 ล้านลูกบาศก์ฟุตต่อวัน อายุสัญญา 30 ปี
กำหนดเริ่มส่งก๊าซฯปี 2556 โดยปริมาณก๊าซฯ ที่ปตท. รับจากแหล่งซอติก้านี้
จะสามารถทดแทนการนำเข้าน้ำมันเตาได้ประมาณปีละ 2,400 ล้านลิตร
ช่วยประเทศประหยัดเงินตราต่างประเทศประมาณ 400,000 ล้านบาท ตลอดอายุสัญญา

สิงหาคม : เมื่อวันที่ 31 สิงหาคม 2553 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,390,661,250 บาท เป็น
28,424,534,250 บาท แบ่งออกเป็นหุ้นสามัญจำนวน 2,842,453,425 หุ้น มูลค่าที่ตราไว้หุ้นละ
10 บาท

: เมื่อเดือน สิงหาคม 2553 สถานี NGV ปตท. สารภี จังหวัดเชียงใหม่ ได้ปรับปรุงเป็นสถานี
LCNG (Liquid to Compressed Natural Gas Station) โดยใช้ LNG จากโรงงานผลิต
LNG หนองตูม จังหวัดสุโขทัย เพื่อลดต้นทุนค่าขนส่งในพื้นที่ห่างไกลจากแนวท่อก๊าซธรรมชาติ
โดยเริ่มก่อสร้างเดือนสิงหาคม 2553 คาดว่าจะแล้วเสร็จเดือนมีนาคม 2554

กันยายน : เมื่อวันที่ 2 กันยายน 2553 ศาลปกครองกลางได้มีคำพิพากษาว่าโรงแยกก๊าซธรรมชาติ
หน่วยที่ 6 และโครงการท้ายคำฟ้องอีก 23 โครงการ
ไม่ถือเป็นโครงการตามประกาศกระทรวงทรัพยากรธรรมชาติและสิ่งแวดล้อม ลงวันที่ 31 สิงหาคม
2553 คงเหลือโครงการขยายกำลังการผลิต MEG จำนวน 95,000 ตันต่อปี ของบริษัท
ทีโอซีไกลคอล จำกัด (TOCGC)
ที่อยู่ในโครงการตามประกาศกระทรวงทรัพยากรธรรมชาติและสิ่งแวดล้อม

: เมื่อเดือนกันยายน 2553 ปตท. ลงนามบันทึกข้อตกลง
“โครงการวิจัยและสาธิตการปรับปรุงคุณภาพก๊าซชีวภาพเพื่อใช้เป็นเชื้อเพลิงในรถยนต์
จังหวัดอุบลราชธานี” ระหว่าง ปตท. และบริษัท อุบล ไบโอก๊าซ จำกัด
เพื่อผลิตและปรับปรุงคุณภาพก๊าซชีวภาพที่ได้จากน้ำเสียของโรงงานแป้งมันสำปะหลังให้เป็นก๊าซชีวภาพอัดซึ่งมีคุณสมบัติเหมาะสมต่อการนำไปใช้เป็นเชื้อเพลิงในยานยนต์
ทดแทนการใช้ก๊าซ CNG ในพื้นที่ห่างไกลแนวท่อส่งก๊าซธรรมชาติและสถานีบริการหลัก NGV
แถบภาคตะวันออกเฉียงเหนือ โดยบริษัทฯ มีความสามารถส่งก๊าซชีวภาพให้ ปตท.
เพื่อใช้ผลิตก๊าซชีวภาพอัดได้ 2,362,500 กิโลกรัมต่อปี เทียบเท่าการใช้น้ำมันดีเซล 2,312,641
ลิตรต่อปี หรือ LPG 1,818,518 กิโลกรัมต่อปี
คาดว่าจะเริ่มดำเนินการจำหน่ายเชิงพาณิชย์ได้ภายในปลาย พ.ศ. 2554

ตุลาคม : โรงแยกก๊าซธรรมชาติหน่วยที่ 6 เริ่มดำเนินการทดสอบระบบ
โดยมีกำลังการแยกก๊าซธรรมชาติสูงสุด ตามค่าการออกแบบ (Nameplate Capacity) ที่ 800
ล้านลูกบาศก์ฟุตต่อวัน คาดว่าจะสามารถดำเนินการผลิตเชิงพาณิชย์ได้ภายในต้น พ.ศ. 2554

พฤศจิกายน : เมื่อวันที่ 11 พฤศจิกายน 2553 ปตท. เสนอซื้อกิจการเหมืองถ่านหินของบริษัท SRL
ผ่านบริษัท PTT Mining Limited (PTTML) ซึ่งเป็นบริษัทลูกของ PTTI โดย PTTML
ตกลงที่จะชำระเงินให้แก่ผู้ถือหุ้นของ SRL ในราคา 1.72 เหรียญออสเตรเลียต่อหุ้น
คิดเป็นมูลค่ารวม 544.1 ล้านเหรียญออสเตรเลีย หรือประมาณ 16,600 ล้านบาท
ซึ่งการซื้อกิจการในครั้งนี้
เป็นการลงทุนตามนโยบายในการขยายการลงทุนในธุรกิจเหมืองถ่านหินที่มีคุณภาพสูงและมีศักยภาพที่ดีในการเติบโตในอนาคต

ธันวาคม :  เมื่อวันที่ 2 ธันวาคม 2553  ปตท. ได้ออกและเสนอขายหุ้นกู้สกุลบาท อายุ 100 ปี
(Century Bond) ให้กับผู้ลงทุนสถาบันและผู้ลงทุนรายใหญ่ วงเงิน 4,000
ล้านบาทซึ่งเป็นการออกหุ้นกู้ที่มีอายุยาวที่สุดครั้งแรกในประเทศไทยและสอดคล้องกับความมุ่งมั่นของ
ปตท. ที่จะเป็นองค์กร 100 ปี รวมถึงเป็นการเข้าล็อค (Lock-in)
ต้นทุนดอกเบี้ยในระยะยาวจากสถานการณ์ที่ภาวะดอกเบี้ยอยู่ในระดับต่ำแต่ความผันผวนและความเสี่ยงในตลาดเงินยังคงอยู่ในระดับสูง
ทั้งนี้นักลงทุนให้ความสนใจลงทุนสูงเกินคาด แสดงให้เห็นถึงความเชื่อมั่นของนักลงทุนที่มีต่อ ปตท.
ว่าเป็นองค์กรที่มีวิสัยทัศน์ มีการบริหารจัดการที่ดี มีความยั่งยืน
สามารถอยู่ควบคู่และเจริญก้าวหน้าไปในศตวรรษหน้าพร้อมกับประเทศไทย

: เมื่อวันที่ 9 ธันวาคม 2553 ปตท. ได้เข้าร่วมลงทุนในบริษัท บี.กริม บีไอพี เพาเวอร์ จำกัด
ในสัดส่วนการถือหุ้นร้อยละ 23 เพื่อพัฒนาโครงการโรงไฟฟ้าอุตสาหกรรมบางกะดี โดยลงทุนร่วมกับ
บริษัท บี.กริม เอนเนอยี คอร์ปอเรชัน จำกัด (ถือหุ้นร้อยละ 51) และ
บริษัทสวนอุตสาหกรรมบางกะดี (ถือหุ้นร้อยละ 26) โดยโรงไฟฟ้าอุตสาหกรรมบางกะดี
เป็นโรงไฟฟ้าขนาดเล็ก (Small Power Producer: SPP)
ที่ใช้ขบวนการผลิตพลังงานความร้อนและไฟฟ้าร่วมกัน ใช้ก๊าซธรรมชาติเป็นเชื้อเพลิง
มีกำลังการผลิตไฟฟ้า 118 เมกะวัตต์ กำลังการผลิตน้ำเย็น 3,400 ตันความเย็น
ลูกค้าตามสัญญาคือ การไฟฟ้าฝ่ายผลิตแห่งประเทศไทย
และลูกค้าอุตสาหกรรมในสวนอุตสาหกรรมบางกะดี
คาดว่าโครงการจะสามารถเริ่มดำเนินการเชิงพาณิชย์ได้ภายในไตรมาสที่ 2 พ.ศ. 2557

: เมื่อวันที่ 30 ธันวาคม 2553 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,458,165,250 บาท เป็น
28,490,420,250 บาท แบ่งออกเป็นหุ้นสามัญจำนวน 2,849,042,025 หุ้น มูลค่าที่ตราไว้หุ้นละ
10 บาท

ปี 2554

มกราคม : เมื่อวันที่ 1 มกราคม 2554 โรงแยกก๊าซธรรมชาติหน่วยที่ 6 ซึ่งเป็นโรงแยกก๊าซฯ
ที่มีขนาดใหญ่ที่สุดของประเทศ ได้เริ่มดำเนินการผลิตเชิงพาณิชย์
ด้วยกำลังการแยกก๊าซธรรมชาติสูงสุด 800 ล้านลูกบาศก์ฟุตต่อวัน
ซึ่งจะผลิตก๊าซอีเทนได้สูงสุดประมาณ 630,000 ตันต่อปี ก๊าซโพรเพนและ LPG ประมาณ
1,030,000 ตันต่อปี และก๊าซโซลีนธรรมชาติ (NGL) ประมาณ 160,000 ตันต่อปี รวมทั้งสิ้น
1,820,000 ตันต่อปี ทั้งนี้ เพื่อช่วยส่งเสริมการพัฒนาอุตสาหกรรมปิโตรเคมีของประเทศ และผลิต
LPG เพื่อรองรับความต้องการใช้ภายในประเทศ

: เมื่อวันที่ 11 มกราคม 2554 โครงการวางท่อส่งก๊าซธรรมชาติขนาด 24 นิ้ว
จากโรงแยกก๊าซธรรมชาติระยอง ไปยังโรงไฟฟ้า IRPC ระยะทางประมาณ 20.5 กิโลเมตร
เริ่มส่งก๊าซธรรมชาติเชิงพาณิชย์ให้แก่โรงไฟฟ้า IRPC โดยมีปริมาณซื้อขายก๊าซตามสัญญา 64,000
ล้านล้านบีทียูต่อวัน

กุมภาพันธ์ : เมื่อวันที่ 11 กุมภาพันธ์ 2554 โครงการวางท่อส่งก๊าซธรรมชาติไปยังโรงไฟฟ้าโกลว์
ของบริษัท โกล์ว พลังงาน จำกัด (มหาชน) ในนิคมอุตสาหกรรมมาบตาพุด จังหวัดระยอง
เริ่มส่งก๊าซธรรมชาติเชิงพาณิชย์ โดยมีปริมาณซื้อขายก๊าซตามสัญญา 56,710 ล้านล้านบีทียูต่อวัน

มีนาคม : เมื่อวันที่ 30 มีนาคม 2554 ปตท. และ บริษัท Mitsubishi Chemical
Corporation (MCC) ได้เข้าร่วมลงทุนในบริษัท
พีทีที เอ็มซีซี ไบโอเคม จำกัด ในสัดส่วนการถือหุ้นร้อยละ 50 และ 50
เพื่อพัฒนาพัฒนาโครงการผลิต Polybutylene Succinate (PBS)
ซึ่งเป็นผลิตภัณฑ์พลาสติกที่ย่อยสลายได้โดยวิธีธรรมชาติ (Biodegradable Plastic)
โดยมีทุนจดทะเบียนจำนวน 12 ล้านเหรียญสหรัฐฯ หรือประมาณ 360 ล้านบาท

: เมื่อวันที่ 15 มีนาคม 2554 ปตท. เสนอซื้อกิจการเหมืองถ่านหินของ SRL
(ซึ่งภายหลังได้เปลี่ยนชื่อเป็น International Coal Holdings Limit (ICH)) ผ่านบริษัท
PTTML ซึ่งเป็นบริษัทลูกของ PTTI โดย PTTML ตกลงที่จะชำระเงินให้แก่ผู้ถือหุ้นของ SRL
คิดเป็นมูลค่ารวม 544.1 ล้านเหรียญออสเตรเลีย หรือประมาณ 16,600 ล้านบาท
ซึ่งการซื้อกิจการในครั้งนี้
เป็นการลงทุนตามนโยบายในการขยายการลงทุนในธุรกิจเหมืองถ่านหินที่มีคุณภาพสูงและมีศักยภาพที่ดีในการเติบโตในอนาคต

: เมื่อวันที่ 1 มีนาคม 2554 PTTI เข้าซื้อหุ้นสามัญบริษัท Xayaburi Power Company
Limited (XPCL) ผ่านบริษัท นที ซินเนอร์ยี่ จำกัด ซึ่งเป็นบริษัทจดทะเบียนในประเทศลาว
จากบริษัท ช. การช่าง จำกัด (มหาชน) จำนวน 20,000,0001 หุ้น มูลค่าหุ้นละ 10 บาท
คิดเป็นจำนวนเงินทั้งสิ้น 200,000,010.00 บาท ในสัดส่วนร้อยละ 25 โดยมีทุนจดทะเบียนเริ่มต้น
999,900 บาท มูลค่าหุ้นละ 100 บาท

: เมื่อวันที่ 31 มีนาคม 2554 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,490,420,250 บาท เป็น
28,521,130,250 บาท แบ่งออกเป็นหุ้นสามัญจำนวน 2,852,113,025 หุ้น มูลค่าที่ตราไว้หุ้นละ
10 บาท

เมษายน : เมื่อวันที่ 20 เมษายน 2554 ที่ประชุมผู้ถือหุ้น ปตท. มีมติอนุมัติการเข้าซื้อหุ้นของ
PTTAR และ PTTCH จากผู้ถือหุ้นของ PTTAR และ PTTCH ที่คัดค้านการควบบริษัท

: เมื่อวันที่ 21 เมษายน 2554 ที่ประชุมผู้ถือหุ้น PTTAR และ PTTCH มีมติอนุมัติการควบบริษัท

: เมื่อวันที่ 21 เมษายน 2554 ได้มีการลงนามสัญญาซื้อขายก๊าซชีวภาพอัด
ที่ได้จากมูลสัตว์และน้ำเสียจากฟาร์มสุกรที่ผ่านการปรับปรุงคุณภาพและเพิ่มความดันเพื่อใช้เป็นเชื้อเพลิง
NGV สำหรับรถยนต์  กับบริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (มหาชน)
ความสามารถในการจ่ายก๊าซฯ ประมาณ 6 ตันต่อวัน
เทียบเท่าปริมาณเชื้อเพลิงสำหรับรถยนต์ขนาดเล็ก 500 คันต่อวัน หรือรถขนส่งขนาดใหญ่ 40
คันต่อวัน โดยสามารถทดแทนการนำเข้าน้ำมันดีเซลได้ 2.2 ล้านลิตรต่อปี หรือเท่ากับ LPG
ประมาณ 1.6 พันตันต่อปี ช่วยประหยัดเงินตราต่างประเทศได้มากกว่า 21 ล้านบาทต่อปี
สัญญามีระยะเวลา 15 ปี คาดว่าจะเริ่มจำหน่ายเชิงพาณิชย์ได้ในช่วงต้น พ.ศ. 2555

พฤษภาคม : เมื่อวันที่ 30 พฤษภาคม 2554 ปตท. ได้เข้าร่วมลงทุนใน บริษัท ผลิตไฟฟ้านวนคร
จำกัด (NNEG) ในสัดส่วนการถือหุ้นร้อยละ 30
เพื่อพัฒนาโครงการโรงไฟฟ้าพลังงานร่วมในนิคมอุตสาหกรรมนวนคร โดยร่วมลงทุนกับบริษัท นวนคร
จำกัด (มหาชน) (ถือหุ้นร้อยละ 30) และบริษัท ผลิตไฟฟ้าราชบุรี โฮลดิ้ง จำกัด (มหาชน)
(ถือหุ้นร้อยละ 40) ผู้ผลิตไฟฟ้าขนาดเล็ก (SPP) แบบ Cogeneration
โดยใช้ก๊าซธรรมชาติเป็นเชื้อเพลิง มีกำลังการผลิตไฟฟ้า 127 เมกะวัตต์ กำลังการผลิตไอน้ำ 15
ตันต่อชั่วโมง โดยไฟฟ้าที่ผลิตได้จะจำหน่ายไฟฟ้าให้ กฟผ. ในปริมาณ 90 เมกะวัตต์
ใช้ภายในโครงการฯ ประมาณ 7 เมกะวัตต์ และปริมาณไฟฟ้าที่เหลือประมาณ 30 เมกะวัตต์
และไอน้ำ 15 ตันต่อชั่วโมง จำหน่ายให้แก่ลูกค้าโรงงานภายในนิคมฯ

มิถุนายน : เมื่อวันที่ 10 มิถุนายน 2554 ได้จดทะเบียนจัดตั้ง บริษัท พีทีที เอนเนอร์ยี่ โซลูชั่นส์
จำกัด (PTT Energy Solutions Co., Ltd. – PTTES)
เพื่อให้บริการเป็นที่ปรึกษาทางเทคนิควิศวกรรม ทุนจดทะเบียนเบื้องต้น 150 ล้านบาท
ชำระแล้วร้อยละ 75 โครงสร้างผู้ถือหุ้นประกอบด้วย ปตท. ถือหุ้นร้อยละ 40 บริษัท ไทยออยล์
จำกัด (มหาชน) บริษัท ปตท. อะโรเมติกส์และการกลั่น จำกัด (มหาชน) และ บริษัท ไออาร์พีซี
จำกัด (มหาชน) ถือหุ้นในสัดส่วนบริษัทละร้อยละ 20

: เมื่อวันที่ 10 มิถุนายน 2554 โครงการท่อส่งก๊าซธรรมชาติ Interconnecting จาก Gas
Dispatching Facility (LNG) ไปยัง โรงแยกก๊าซธรรมชาติระยอง ซึ่งเป็นท่อส่งก๊าซฯ ขนาด
36 นิ้ว ระยะทางประมาณ 12.828 กิโลเมตร และ จากโรงแยกก๊าซธรรมชาติระยองไปยัง Gas
Dispatching Facility ซึ่งเป็นท่อส่งก๊าซฯ 42 นิ้ว ระยะทางประมาณ 12.282 กิโลเมตร
รวมระยะทางประมาณ 25.565 กิโลเมตร ก่อสร้างแล้วเสร็จ และเริ่มส่งก๊าซจาก LNG
Terminal เข้าสู่ Super Header เพื่อนำไปผสมกับก๊าซธรรมชาติจากโรงแยกก๊าซธรรมชาติที่
Super Header ก่อนส่งเข้าสู่ระบบท่อส่งก๊าซธรรมชาติบนบกฝั่งตะวันออก
โดยมีความสามารถส่งก๊าซธรรมชาติ 1,200 ล้านลูกบาศก์ฟุตต่อวัน

: เมื่อวันที่ 15 มิถุนายน 2554 คณะกรรมการกำกับกิจการพลังงาน
มีมติเห็นชอบการปรับอัตราค่าบริการส่งก๊าซธรรมชาติของระบบท่อส่งก๊าซธรรมชาติบนฝั่งที่จะนะ
(พื้นที่ 4) เป็นเท่ากับ 2.5659 บาทต่อล้านบีทียู (ไม่รวมภาษีมูลค่าเพิ่ม)
โดยแบ่งเป็นส่วนของต้นทุนคงที่ 2.4855 บาทต่อล้านบีทียู และส่วนของต้นทุนผันแปร 0.0804
บาทต่อล้านบีทียู โดยเริ่มเรียกเก็บจากผู้ใช้บริการตั้งแต่เดือน มิถุนายน 2554 เป็นต้นไป

: เมื่อวันที่ 30 มิถุนายน 2554 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,521,130,250 บาท เป็น
28,543,825,250 บาท แบ่งออกเป็นหุ้นสามัญจำนวน 2,854,382,525 หุ้น มูลค่าที่ตราไว้หุ้นละ
10 บาท

กรกฎาคม : เมื่อวันที่ 26 กรกฎาคม 2554 คณะกรรมการกำกับกิจการพลังงาน
มีมติเห็นชอบให้เรียกเก็บอัตราค่าบริการการเก็บรักษาและแปรสภาพก๊าซธรรมชาติจากของเหลวเป็นก๊าซ
ส่วนของต้นทุนคงที่ 31.6859 บาทต่อล้านบีทียู และส่วนของต้นทุนผันแปร 1.7050 บาทต่อล้านบีทียู
โดยเริ่มเรียกเก็บจากผู้ใช้บริการตั้งแต่เดือน กรกฎาคม 2554 เป็นต้นไป

: เมื่อวันที่ 27 กรกฎาคม 2554 คณะกรรมการกำกับกิจการพลังงาน
มีมติเห็นชอบการปรับอัตราค่าบริการส่งก๊าซธรรมชาติส่วนของต้นทุนผันแปรของระบบท่อส่งก๊าซธรรมชาตินอกชายฝั่งที่ระยอง
(พื้นที่ 1) ระบบท่อส่งก๊าซธรรมชาตินอกชายฝั่งที่ขนอม (พื้นที่ 2)
และระบบท่อส่งก๊าซธรรมชาติบนฝั่ง (พื้นที่ 3) ประจำปี 2554 ที่อัตรา 1.1575 บาทต่อล้านบีทียู
โดยเริ่มเรียกเก็บจากผู้ใช้บริการตั้งแต่เดือน กรกฎาคม 2554 เป็นต้นไป

สิงหาคม : เมื่อวันที่ 19 สิงหาคม 2554 ปตท. ได้ลงนามในสัญญาระหว่างผู้ถือหุ้น
(Shareholder Agreement) เพื่อเข้าร่วมลงทุนในบริษัท บางปะอินโคเจนเนอเรชั่น จำกัด
(BIC) กับ บริษัท ช. การช่าง จำกัด (มหาชน) บริษัท ที่ดินบางปะอิน จำกัด และผู้ถือหุ้นรายย่อย
ตามลำดับ โดยมีทุนจดทะบียน 1,370 ล้านบาท แบ่งออกเป็นหุ้นสามัญ 137,000,000 หุ้น
มูลค่าหุ้นละ 10 บาท โดย ปตท. ถือหุ้นจำนวน 34,250,001 หุ้น

: เมื่อวันที่ 22 สิงหาคม 2554 โครงการวางท่อส่งก๊าซธรรมชาติไปยังบริษัทเอ็มทีพี เอชพี เจวี
จำกัด ในนิคมอุตสาหกรรมเอเชีย จังหวัดระยอง เริ่มส่งก๊าซธรรมชาติเชิงพาณิชย์
โดยมีปริมาณซื้อขายก๊าซตามสัญญา 10,775 ล้านล้านบีทียูต่อวัน

กันยายน : เมื่อวันที่ 6 กันยายน 2554 สถานีรับจ่ายก๊าซธรรมชาติเหลว (Map Ta Phut LNG
Terminal) ของ บริษัท พีทีที แอลเอ็นจี จำกัด
ซึ่งเป็นสถานีรับ-จ่ายก๊าซธรรมชาติเหลวแห่งแรกในภูมิภาคเอเชียตะวันออกเฉียงใต้
เริ่มเปิดดำเนินการเชิงพาณิชย์ โดยมีความสามารถรับ-จ่าย LNG ในระยะแรก 5 ล้านตันต่อปี
(เทียบเท่าปริมาณก๊าซธรรมชาติ 700 ล้านลูกบาศก์ฟุตต่อวัน) และจะสามารถขยายเป็น 10
ล้านตันต่อปี ในอนาคต (เทียบเท่าปริมาณก๊าซธรรมชาติ 1,400 ล้านลูกบาศก์ฟุตต่อวัน)
โดยสถานีรับ-จ่าย LNG แห่งนี้ ประกอบด้วย ถังเก็บ LNG ขนาด 160,000 ลูกบาศก์เมตร จำนวน
2 ถัง และท่าเรือซึ่งมีศักยภาพในการรองรับเรือบรรทุก LNG ขนาดตั้งแต่ 125,000-264,000
ลูกบาศก์เมตร ทั้งนี้ สถานีรับจ่ายก๊าซธรรมชาติเหลว แห่งนี้ สามารถพัฒนาให้เป็นศูนย์กลางการค้า
LNG ในภูมิภาคเอเชียตะวันออกเฉียงใต้
ซึ่งจะส่งผลให้ประเทศไทยมีความมั่นคงทางด้านพลังงานมากยิ่งขึ้น

: เมื่อวันที่ 28 กันยายน 2554 ปตท.
ได้ดำเนินการจดทะเบียนเปลี่ยนแปลงทุนชำระแล้วจากการใช้สิทธิตามใบสำคัญแสดงสิทธิที่ ปตท.
ออกให้แก่กรรมการผู้จัดการใหญ่ ผู้บริหาร พนักงาน ปตท. และพนักงานบริษัทในเครือ ปตท.
ที่มาปฏิบัติงานประจำในตำแหน่งงานของ ปตท. จาก 28,543,825,250 บาท เป็น
28,562,996,250 บาท แบ่งออกเป็นหุ้นสามัญจำนวน 2,856,299,625 หุ้น มูลค่าที่ตราไว้หุ้นละ
10 บาท

ตุลาคม : เมื่อวันที่ 19 ตุลาคม ได้จดทะเบียนจัดตั้งบริษัท พีทีที โกลบอล เคมิคอล จำกัด
(มหาชน) ซึ่งเป็นบริษัทที่เกิดจากการควบรวมกิจการระหว่างบริษัท ปตท. เคมิคอล จำกัด
(มหาชน) และบริษัท ปตท. อะโรเมติกส์และการกลั่น จำกัด (มหาชน)
เพื่อเป็นแกนนำด้านธุรกิจเคมีภัณฑ์ (Chemical Flagship) ของกลุ่ม ปตท.
โดยดำเนินธุรกิจปิโตรเคมีและการกลั่นครบวงจร (Integrated Petrochemical and
Refining)
ซึ่งบริษัทได้เข้าเป็นบริษัทจดทะเบียนในกลุ่มสินค้าอุตสาหกรรมหมวดปิโตรเคมีและเคมีภัณฑ์ของตลาดหลักทรัพย์แห่งประเทศไทย
เมื่อวันที่ 21 ตุลาคม 2554

พฤศจิกายน : เมื่อวันที่ 3 พฤศจิกายน 2554
โครงการท่อส่งก๊าซธรรมชาติเชื่อมในทะเลแหล่งเชฟรอนส่วนเพิ่ม (ท่อปลาทอง 2)
จากแหล่งก๊าซธรรมชาติเชฟรอนส่วนเพิ่ม ไปยังท่อส่งก๊าซธรรมชาติในทะเลเส้นที่ 3
ซึ่งเป็นท่อส่งก๊าซฯ ขนาด 42 นิ้ว ระยะทางประมาณ 48 กิโลเมตร
เริ่มดำเนินการส่งก๊าซเชิงพาณิชย์

3.2 ลักษณะการประกอบธุรกิจ 

ปตท. เป็นบริษัทพลังงานแห่งชาติที่ประกอบธุรกิจปิโตรเลียมและปิโตรเคมีครบวงจร
โดยปรัชญาการดำเนินธุรกิจของ ปตท. จะมุ่งสร้างความสมดุลระหว่างการเติบโตทางธุรกิจ
และการดูแลรักษาสิ่งแวดล้อมควบคู่กับการสร้างสังคมไทยให้เข้มแข็ง
เพื่อเป็นพลังที่ยั่งยืนในการขับเคลื่อนเศรษฐกิจและอยู่คู่สังคมไทยตลอดไป

การประกอบธุรกิจของ ปตท. เป็นการลงทุนตลอดห่วงโซ่ธุรกิจตั้งแต่ต้นน้ำจนถึงปลายน้ำโดย
มุ่งเน้นการสร้างมูลค่าเพิ่มต่อยอดธุรกิจ
เพื่อสร้างความมั่นคงทางพลังงานและความมั่งคั่งให้กับเศรษฐกิจของประเทศ
โดยการประกอบธุรกิจของปตท. จะประกอบด้วยธุรกิจที่ ปตท.
ดำเนินงานเองและธุรกิจที่ลงทุนผ่านบริษัทในกลุ่ม ปตท.
ซึ่งสามารถสรุปภาพรวมการประกอบธุรกิจได้ดังนี้

1.  ธุรกิจที่ดำเนินงานเอง ประกอบด้วย

  ธุรกิจต้นน้ำ

1.  หน่วยธุรกิจก๊าซธรรมชาติ

ดำเนินธุรกิจการจัดหา ขนส่ง จัดจำหน่ายก๊าซธรรมชาติและผลิตภัณฑ์จากโรงแยกก๊าซธรรมชาติ
และการจำหน่ายก๊าซธรรมชาติสำหรับยานยนต์ (NGV) ในสถานีบริการ NGV
รวมทั้งการลงทุนในธุรกิจที่ใช้ประโยชน์และสร้างมูลค่าเพิ่มให้กับก๊าซธรรมชาติผ่านบริษัทในกลุ่ม
ปตท. โดยการจัดหาก๊าซธรรมชาติครอบคลุมการจัดหาจากแหล่งในประเทศ
นำเข้าจากประเทศเพื่อนบ้าน และในรูปของก๊าซธรรมชาติเหลวหรือ Liquefied Natural Gas
(LNG) เพื่อให้การจัดหาก๊าซธรรมชาติเพียงพอกับความต้องการที่ขยายตัวอย่างต่อเนื่อง
สำหรับการจัดจำหน่ายครอบคลุมการจัดจำหน่ายให้กับผู้ผลิตไฟฟ้ารายใหญ่ผ่านการลงทุนระบบท่อส่งก๊าซธรรมชาติ
การจัดจำหน่ายให้กับลูกค้าอุตสาหกรรมผ่านการลงทุนระบบท่อจัดจำหน่ายก๊าซธรรมชาติ
และการจัดจำหน่าย NGV
เพื่อส่งเสริมการใช้ก๊าซธรรมชาติเป็นเชื้อเพลิงทางเลือกทดแทนน้ำมันเบนซินและดีเซลผ่านการลงทุนในสถานีบริการ
NGV ในส่วนธุรกิจโรงแยกก๊าซธรรมชาติ ปตท.
ได้ลงทุนในโรงแยกก๊าซธรรมชาติเพื่อสร้างมูลค่าเพิ่มให้กับก๊าซธรรมชาติจากอ่าวไทยโดยการแยกผลิตภัณฑ์ต่างๆ
ที่มีมูลค่าจากก๊าซธรรมชาติเพื่อใช้เป็นวัตถุดิบในอุตสาหกรรมปิโตรเคมีในการพัฒนาอุตสาหกรรมปิโตรเคมีของไทยเพื่อสนับสนุนภาคเศรษฐกิจอื่นๆ
ที่จะช่วยเสริมสร้างเศรษฐกิจของไทยให้เติบโต รวมทั้งการจำหน่ายเป็นก๊าซปิโตรเลียมเหลวหรือ
LPG เพื่อใช้เป็นเชื้อเพลิงในภาคครัวเรือน อุตสาหกรรมและขนส่ง

นอกจากนี้หน่วยธุรกิจก๊าซธรรมชาติยังได้มีการลงทุนในสถานีรับก๊าซธรรมชาติเหลว หรือ LNG
Receiving Terminal ผ่านบริษัท พีทีที แอลเอ็นจี จำกัด ซึ่ง ปตท. ถือหุ้นร้อยละ 100
เพื่อให้บริการในการรับเรือ จัดเก็บ LNG และแปลงสภาพ LNG เป็นก๊าซธรรมชาติ
เพื่อรองรับการนำเข้า LNG ของ ปตท. การลงทุนในธุรกิจไฟฟ้าที่ใช้ก๊าซธรรมชาติเป็นเชื้อเพลิง
และดำเนินธุรกิจเกี่ยวกับการผลิตและจำหน่ายไฟฟ้า ไอน้ำ และน้ำเพื่ออุตสาหกรรม
เพื่อสร้างมูลค่าเพิ่มจากประสิทธิภาพการใช้พลังงานที่สูงขึ้น ซึ่งมีบริษัทผลิตไฟฟ้าและพลังงานร่วม
จำกัด ที่ ปตท. ถือหุ้นร้อยละ 100 เป็นผู้ดำเนินการ

ธุรกิจการจัดหา ขนส่ง และจัดจำหน่ายก๊าซธรรมชาติ
อยู่ภายใต้พระราชบัญญัติการประกอบกิจการพลังงาน พ.ศ. 2550
โดยมีคณะกรรมการกำกับกิจการพลังงานเป็นผู้กำกับดูแล
โดยธุรกิจจัดหาและโครงสร้างราคาจำหน่ายให้กับลูกค้ากลุ่มผู้ผลิตไฟฟ้ารวมทั้งการบริหารการขนส่งก๊าซธรรมชาติทางท่อจะมีอัตราผลตอบแทนคงที่
ธุรกิจจัดจำหน่ายก๊าซธรรมชาติให้กับลูกค้าอุตสาหกรรมส่วนใหญ่จะขึ้นอยู่กับราคาน้ำมันเตาในตลาดโลกเพื่อให้แข่งขันได้กับราคาขายปลีกน้ำมันเตาในประเทศ
ในส่วนผลประกอบการของโรงแยกก๊าซธรรมชาติจะขึ้นอยู่กับราคาผลิตภัณฑ์จากโรงแยกก๊าซธรรมชาติที่จำหน่ายเป็นวัตถุดิบให้กับอุตสาหกรรมปิโตรเคมีซึ่งจะขึ้นอยู่กับราคาผลิตภัณฑ์ปิโตรเคมีในตลาดโลก

ในส่วนของราคา LPG ที่จำหน่ายเป็นเชื้อเพลิงในประเทศซึ่งปตท.
จำหน่ายผ่านหน่วยธุรกิจน้ำมันนั้นปัจจุบันรัฐบาลมีนโยบายช่วยเหลือประชาชนในการลดค่าใช้จ่ายเชื้อเพลิงจากผลกระทบราคาน้ำมันตลาดโลกที่ปรับตัวสูงขึ้น
โดยยังคงควบคุมราคา LPG ภาคครัวเรือนที่จำหน่ายจากโรงแยกก๊าซธรรมชาติไว้ที่ 333
เหรียญสหรัฐฯ ต่อเมตริกตัน ซึ่งต่ำกว่าราคาตลาดโลก สำหรับภาคอุตสาหกรรม กพช. มีมติเมื่อวันที่
27 เมษายน 2554 ให้ปรับราคาจำหน่ายไตรมาสละ 3 บาทต่อกิโลกรัมรวม 12
บาทต่อกิโลกรัมเริ่มตั้งแต่วันที่ 19 กรกฎาคม 2554 และสำหรับภาคขนส่ง กพช. มีมติ เมื่อวันที่ 30
กันยายน 2554 ให้ปรับราคาจำหน่ายขึ้น เดือนละ 0.75 บาทต่อกิโลกรัม รวม 9 บาทต่อกิโลกรัม
เริ่มตั้งแต่วันที่ 16 มกราคม 2555 ขณะที่ NGV ให้ทยอยปรับราคาขายปลีก NGV เดือนละ 0.50
บาทต่อกิโลกรัม ตั้งแต่วันที่ 16 มกราคม 2555 จนถึงวันที่ 31 ธันวาคม
2555โดยให้การสนับสนุนบัตรเครดิตพลังงานและการให้ส่วนลดราคาขายปลีก NGV
สำหรับรถโดยสารสาธารณะทุกประเภท

ทั้งนี้การจัดหาก๊าซธรรมชาติส่วนใหญ่กว่าร้อยละ 70 มาจากก๊าซธรรมชาติในประเทศ
ส่วนที่เหลือมาจากการนำเข้าจากสหภาพพม่า และการนำเข้า LNG จากต่างประเทศ

ธุรกิจปลายน้ำ

2.  หน่วยธุรกิจน้ำมัน

ดำเนินธุรกิจจัดจำหน่ายผลิตภัณฑ์ปิโตรเลียมที่มีคุณภาพ ได้แก่ น้ำมันเชื้อเพลิง ก๊าซปิโตรเลียมเหลว
ผลิตภัณฑ์น้ำมันหล่อลื่นและผลิตภัณฑ์อื่นๆ ผ่านช่องทางการจัดจำหน่าย 2 ช่องทางหลัก คือ
ตลาดค้าปลีก โดยจัดจำหน่ายผ่านสถานีบริการน้ำมัน ปตท.
ซึ่งได้พัฒนาเป็นสถานีบริการที่ทันสมัยแบบครบวงจรมีบริการเสริมและสิ่งอำนวยความสะดวกต่างๆ
เพื่อสนองความต้องการของผู้บริโภคที่หลากหลาย อาทิ ร้านค้าสะดวกซื้อ ร้านกาแฟ Café Amazon
ร้านอาหาร ศูนย์บริการเปลี่ยนถ่ายน้ำมันหล่อลื่น Pro-Check บริการล้างรถ
รวมถึงการให้บริการของธนาคาร และตลาดพาณิชย์ โดยจัดจำหน่ายผ่านกลุ่มลูกค้าราชการ
รัฐวิสาหกิจ อุตสาหกรรม สายการบิน เรือขนส่ง เรือประมง โรงบรรจุก๊าซ ร้านค้าก๊าซ
และจัดจำหน่ายผลิตภัณฑ์ไปยังตลาดต่างประเทศ รวมทั้งการจำหน่ายผลิตภัณฑ์ให้กับลูกค้ามาตรา 7
ในอุตสาหกรรมเดียวกันอีกด้วย
ซึ่งการดำเนินธุรกิจนอกจากจะมุ่งเน้นการพัฒนาการบริการเพื่อความพึงพอใจของผู้บริโภคแล้ว
ยังมีการนำเสนอผลิตภัณฑ์ใหม่ๆ ทั้งน้ำมันเชื้อเพลิงและผลิตภัณฑ์น้ำมันหล่อลื่น
เพื่อให้ผลิตภัณฑ์และการบริการสามารถตอบสนองความต้องการของผู้บริโภคทุกกลุ่ม

ในฐานะบริษัทพลังงานแห่งชาติ ปตท. มีการให้บริการและปฏิบัติการคลังสำรองผลิตภัณฑ์
รวมถึงการจัดหาและจัดส่งปิโตรเลียมเพื่อความมั่นคงทางพลังงานของประเทศ
อีกทั้งยังมีส่วนผลักดันและสนับสนุนนโยบายของรัฐบาลด้านพลังงานทดแทนเพื่อสิ่งแวดล้อม
โดยการเป็นผู้นำค้นคว้าและพัฒนาเชื้อเพลิงชีวภาพอย่างต่อเนื่อง
นอกจากนี้หน่วยธุรกิจน้ำมันยังมีการบริหารการลงทุนผ่านบริษัทในกลุ่ม ปตท. ซึ่งส่วนใหญ่ ปตท.
ถือหุ้นร้อยละ 100 ในธุรกิจและบริการที่เกี่ยวเนื่องกับการดำเนินธุรกิจน้ำมันทั้งในและต่างประเทศ
เช่น ธุรกิจค้าปลีกและสถานีบริการ ธุรกิจผสมและบรรจุน้ำมันหล่อลื่น
และธุรกิจบริการเติมน้ำมันอากาศยาน เป็นต้น

ธุรกิจน้ำมันเป็นธุรกิจการค้าเสรีที่มีการแข่งขันสูงและอยู่ภายใต้กฎหมายหลายฉบับ เช่น
พระราชบัญญัติควบคุมน้ำมันเชื้อเพลิง พ.ศ. 2542 และ พระราชบัญญัติการค้าน้ำมันเชื้อเพลิง พ.ศ.
2543 เป็นต้น โดย ปตท. เป็นหนึ่งในผู้ค้าน้ำมันที่จดทะเบียนกับกรมธุรกิจพลังงานจำนวนรวม 42
ราย (ณ 31 ธันวาคม 2554)
นอกจากนี้การดำเนินธุรกิจน้ำมันยังอยู่ภายใต้การติดตามดูแลอย่างใกล้ชิดจากหน่วยงานราชการหลายหน่วยงาน
อาทิ สำนักงานนโยบายและแผนพลังงาน กรมธุรกิจพลังงาน กรมการค้าภายใน
และสำนักงานคณะกรรมการคุ้มครองผู้บริโภค เป็นต้น
โดยผลประกอบการจะขึ้นอยู่กับค่าการตลาดในการจำหน่ายน้ำมันเชื้อเพลิงและการขยายธุรกิจค้าปลีกและธุรกิจเสริมในสถานีบริการน้ำมัน
รวมทั้งมูลค่าสินค้าคงเหลือ ณ สิ้นปี

3.2.1.3 หน่วยธุรกิจการค้าระหว่างประเทศ

ดำเนินธุรกิจจัดหาและการค้าระหว่างประเทศครบวงจร ประกอบด้วย การจัดหา การนำเข้า
การส่งออก และการค้าระหว่างประเทศ ครอบคลุมผลิตภัณฑ์ต่างๆ ได้แก่ น้ำมันดิบ คอนเดนเสท
ผลิตภัณฑ์ปิโตรเลียม ผลิตภัณฑ์ปิโตรเคมี(ไม่รวมผลิตภัณฑ์พลาสติก) ตัวทำละลายและเคมีภัณฑ์
รวมทั้งการจัดหาการขนส่งทั้งภายในและภายนอกประเทศเพื่อสนับสนุนการดำเนินธุรกิจให้แก่บริษัทภายในกลุ่ม
ปตท. และการสร้างรายได้จากการดำเนินธุรกิจภายนอกประเทศ
โดยมีเป้าหมายหลักเพื่อสร้างความมั่นคงทางพลังงานให้กับประเทศและสร้างมูลค่าเพิ่มให้กับ กลุ่ม
ปตท.

ด้วยธุรกรรมทางการค้าของหน่วยธุรกิจที่ต้องเผชิญกับความเสี่ยงต่างๆ
ที่อาจส่งผลต่อการดำเนินธุรกิจทั้งจากความผันผวนของราคาน้ำมัน ความน่าเชื่อถือของคู่ค้า
ความปลอดภัยในการขนส่ง รวมถึงภัยธรรมชาติที่อาจเกิดขึ้น
หน่วยธุรกิจจึงกำหนดให้มีระบบการบริหารจัดการความเสี่ยงที่ครอบคลุมทุกด้านและเทียบเท่าบริษัทน้ำมันชั้นนำในต่างประเทศและยังมีการควบคุมความเสี่ยงด้านผลกระทบที่อาจเกิดขึ้นต่อสิ่งแวดล้อมและชุมชนจากการขนส่งผลิตภัณฑ์ปิโตรเลียมและปิโตรเคมี
โดยให้มีการจัดหาและควบคุมการขนส่งให้เป็นไปตามมาตรฐานและข้อกำหนดในระดับสากล

นอกจากนี้หน่วยธุรกิจได้จัดตั้งบริษัทและตัวแทนในต่างประเทศเพื่อเพิ่มขีดความสามารถในการขยายตลาดการค้าระหว่างประเทศและมุ่งไปสู่การเป็นผู้นำธุรกิจการค้าผลิตภัณฑ์ปิโตรเลียมและปิโตรเคมีในระดับสากล
ได้แก่ บริษัท ปตท. ค้าสากล (PTT International Trading Pte Ltd : PTTT) ณ
ประเทศสิงคโปร์ บริษัท PTT International Trading DMCC : PTTDMCC) ณ
ประเทศสหรัฐอาหรับเอมิเรตส์ และสำนักงานตัวแทนในเมืองกวางเจา (PTT International
Trading Guangzhou Representative) ประเทศสาธารณรัฐประชาชนจีน
โดยมีธุรกรรมการค้ามากกว่า 50 ประเทศทั่วโลก

2.  ธุรกิจที่ลงทุนผ่านบริษัทในกลุ่ม ประกอบด้วย

  ธุรกิจต้นน้ำ

  3.2.2.1 ธุรกิจสำรวจและผลิตปิโตรเลียม

ปตท. ดำเนินธุรกิจสำรวจและผลิตปิโตรเลียมผ่านบริษัท ปตท. สำรวจและผลิตปิโตรเลียม จำกัด
(มหาชน) หรือ ปตท.สผ. โดย ปตท.สผ.
ดำเนินธุรกิจสำรวจและผลิตปิโตรเลียมทั้งในและต่างประเทศรวมทั้งลงทุนในธุรกิจที่ต่อเนื่อง
เพื่อแสวงหาแหล่งปิโตรเลียมทั้งน้ำมันดิบและก๊าซธรรมชาติในราคาที่แข่งขันได้เพื่อสร้างความมั่นคงทางพลังงานให้กับประเทศ
โดย ปตท.สผ.
จำหน่ายปิโตรเลียมที่ผลิตได้จากโครงการในประเทศและภูมิภาคใกล้เคียงซึ่งส่วนใหญ่เป็นก๊าซธรรมชาติให้กับตลาดในประเทศเป็นหลักโดยจำหน่ายให้กับหน่วยธุรกิจก๊าซธรรมชาติของ
ปตท. นอกจากนี้ ปตท.สผ. ได้มีการขยายการลงทุนในธุรกิจสำรวจและผลิตปิโตรเลียมในภูมิภาคอื่น
เช่น โครงการแคนาดา ออยล์ แซนด์ เคเคดี
ในทวีปอเมริกาเหนือและโครงการเรือผลิตก๊าซธรรมชาติเหลวร่วมกับ ปตท.
ในประเทศออสเตรเลีย
โดยปิโตรเลียมที่ผลิตได้บางส่วนจะถูกนำกลับมาจำหน่ายในประเทศและในส่วนที่จำหน่ายในต่างประเทศจะสามารถสร้างรายได้กลับคืนสู่ประเทศไทยอีกทางหนึ่ง

ผลประกอบการของ ปตท.สผ. ส่วนใหญ่จะขึ้นอยู่กับราคาน้ำมันในตลาดโลก
ความสำเร็จในการสำรวจและการพัฒนาแหล่งปิโตรเลียม
และการบริหารต้นทุนในการสำรวจและผลิตที่มีประสิทธิภาพ
รวมทั้งโอกาสในการลงทุนและพัฒนาขีดความสามารถขององค์กร

ทั้งนี้ธุรกิจสำรวจและผลิตปิโตรเลียมรวมทั้งราคาจำหน่ายปิโตรเลียมอยู่ภายใต้พระราชบัญญัติปิโตรเลียม
พ.ศ. 2514 โดยมีคณะกรรมการปิโตรเลียมกำกับดูแล

ธุรกิจปลายน้ำ

2.  ธุรกิจปิโตรเคมี

ปตท.
ลงทุนในธุรกิจปิโตรเคมีเพื่อต่อยอดสร้างมูลค่าเพิ่มให้กับก๊าซธรรมชาติในประเทศและผลิตภัณฑ์จากโรงกลั่นของกลุ่ม
ปตท. เพื่อสนับสนุนการพัฒนาอุตสาหกรรม
ปิโตรเคมีของไทยในการผลิตผลิตภัณฑ์ปิโตรเคมีทดแทนการนำเข้าและสนับสนุนการขยายตัวของภาคเศรษฐกิจที่สำคัญอื่นๆ
ที่ใช้ผลิตภัณฑ์ปิโตรเคมีเป็นวัตถุดิบ เช่น อุตสาหกรรมบรรจุภัณฑ์ อุตสาหกรรมรถยนต์
อุตสาหกรรมก่อสร้าง เป็นต้น โดย ปตท.
ดำเนินธุรกิจปิโตรเคมีในสายโอเลฟินส์และอุตสาหกรรมต่อเนื่องแบบครบวงจร
ผ่านการร่วมทุนในบริษัทในกลุ่ม 10 บริษัท ได้แก่ บริษัท พีทีที โกลบอล เคมิคอล จำกัด (มหาชน)
บริษัท เอ็ชเอ็มซี โปลิเมอร์ จำกัด บริษัท พีทีที ฟีนอล จำกัด บริษัท พีทีที อาซาฮี เคมิคอล จำกัด
บริษัท พีทีที โพลีเมอร์ โลจิสติกส์ จำกัด บริษัท พีทีที โพลีเมอร์ มาร์เก็ตติ้ง จำกัด บริษัท
แทงค์เทอร์มินัล จำกัด บริษัท พีทีที เมนเทนแนนซ์ แอนด์ เอนจิเนียริง จำกัด และบริษัท พีทีที
เอ็มซีซี ไบโอเคม จำกัด ซึ่งครอบคลุมตั้งแต่การผลิตและจำหน่ายผลิตภัณฑ์ปิโตรเคมีขั้นต้น
ขั้นกลางและเม็ดพลาสติกประเภทต่างๆ
รวมทั้งดำเนินธุรกิจด้านการตลาดเพื่อจำหน่ายเม็ดพลาสติกทั้งในและต่างประเทศ
และให้บริการโลจิสติกส์แบบครบวงจรและให้บริการจัดหาสาธารณูป โภคต่างๆ ที่เกี่ยวข้อง
งานซ่อมบำรุงและวิศวกรรมแบบครบวงจรและให้บริการเป็นที่ปรึกษาด้านเทคนิควิศวกรรมให้แก่บริษัทในกลุ่ม
ปตท. และโรงงานอุตสาหกรรมต่างๆ
ทั้งนี้วัตถุดิบหลักที่ใช้ในการผลิตผลิตภัณฑ์ปิโตรเคมีมาจากผลิตภัณฑ์จากโรงแยกก๊าซธรรมชาติของ
ปตท. ได้แก่ ก๊าซอีเทน
ก๊าซโพรเพน ก๊าซปิโตรเลียมเหลว และก๊าซโซลีนธรรมชาติ

โดยผลประกอบการส่วนใหญ่จะขึ้นอยู่กับราคาผลิตภัณฑ์ปิโตรเคมีในตลาดโลก
ซึ่งปรับขึ้นลงเป็นวัฏจักรตามอุปสงค์และอุปทานของตลาดโลก และมูลค่าสินค้าคงเหลือ ณ สิ้นปี

3.  ธุรกิจการกลั่น

ปตท.
ลงทุนในธุรกิจการกลั่นเพื่อสร้างความมั่นคงในการจัดหาผลิตภัณฑ์น้ำมันเชื้อเพลิงให้กับประเทศทดแทนการนำเข้า
โดยดำเนินธุรกิจการกลั่นน้ำมันและธุรกิจต่อเนื่องที่ใช้ผลิตภัณฑ์จากโรงกลั่นเป็นวัตถุดิบ
ผ่านการร่วมทุนในบริษัทในกลุ่ม 4 บริษัทได้แก่ บริษัท ไทยออยล์ จำกัด (มหาชน) (TOP) บริษัท
ไออาร์พีซี จำกัด (มหาชน) (IRPC) บริษัท สตาร์ ปิโตรเลียม รีไฟน์นิ่ง จำกัด (SPRC)
และบริษัท บางจากปิโตรเลียม จำกัด (มหาชน) (BCP) โดย ปตท.
จัดหาน้ำมันดิบและรับซื้อน้ำมันสำเร็จรูปและผลิตภัณฑ์ปิโตรเคมีจากบริษัทโรงกลั่นในกลุ่ม ปตท.
เพื่อจำหน่ายให้กับตลาดในประเทศและส่งออกจำหน่ายต่างประเทศ

ผลประกอบการของธุรกิจการกลั่นส่วนใหญ่จะขึ้นอยู่กับค่าการกลั่นซึ่งเป็นส่วนต่างของราคาเฉลี่ยของผลิตภัณฑ์ปิโตรเลียมที่กลั่นได้หักด้วยต้นทุนน้ำมันดิบเฉลี่ยที่ใช้กลั่นตามราคาตลาดโลกและราคาเฉลี่ยของผลิตภัณฑ์ปิโตรเคมีหักด้วยต้นทุนวัตถุดิบเฉลี่ยที่ใช้ในการผลิต
ซึ่งต่างก็ปรับขึ้นลงเป็นวัฏจักรตามอุปสงค์และอุปทานของตลาดโลกและความผันผวนของราคาน้ำมันในตลาดโลก
รวมทั้งมูลค่าสินค้าคงเหลือ ณ สิ้นปี

4.  ธุรกิจการลงทุนต่างประเทศ

ปตท. ดำเนินธุรกิจพลังงานในต่างประเทศเพื่อแสวงหาแหล่งพลังงานใหม่ๆ
และแหล่งพลังงานทดแทน เพื่อสร้างความมั่นคงในการจัดหาพลังงานให้กับประเทศ
และเป็นการต่อยอดธุรกิจที่มีอยู่ในปัจจุบันโดยอาศัยความรู้ ความเชี่ยวชาญ
และประสบการณ์ของบุคลากรในการขยายการลงทุนในต่างประเทศ โดย ปตท. ลงทุนผ่านบริษัท
พีทีที อินเตอร์เนชั่นแนล จำกัด และบริษัท
พีทีที กรีน เอ็นเนอร์ยี จำกัด โดยถือหุ้นร้อยละ 100 ในทั้งสองบริษัท

ปัจจุบัน บริษัท ปตท. อินเตอร์เนชั่นแนล จำกัด
มีการลงทุนธุรกิจเหมืองถ่านหินในประเทศอินโดนีเซียและออสเตรเลีย
ธุรกิจโรงไฟฟ้าพลังน้ำในสาธารณรัฐประชาธิปไตยประชาชนลาวและธุรกิจระบบท่อส่งก๊าซธรรมชาติในสาธารณรัฐอาหรับอียิปต์เพื่อขนส่งก๊าซธรรมชาติจากสาธารณรัฐอาหรับอียิปต์ไปยังประเทศอิสราเอล
และมีแผนขยายการลงทุนพัฒนาธุรกิจก๊าซธรรมชาติเหลวร่วมกับ ปตท. สผ. ในอนาคต สำหรับ
บริษัท พีทีที กรีน เอนเนอร์ยี จำกัด มีการลงทุนธุรกิจปลูกปาล์มในประเทศอินโดนีเซีย

  3.3 โครงสร้างรายได้ของ ปตท. และบริษัทย่อย แบ่งตามสายผลิตภัณฑ์

+----------+------------------+----+-----+----+-----+----+----+-----+
| ผลิตภ     | ดำเนินการโดย      | ร  | ปี   |    | ปี   |    | ปี  |     |
| ัณฑ์/บริการ |                  | ้อย | 2   |    | 2   |    | 25 |     |
|          |                  | ละ | 552 |    | 553 |    | 54 |     |
|          |                  |    |     |    |     |    |    |     |
|          |                  | ก  | (ตร |    | (ป  |    | (  |     |
|          |                  | าร | วจส |    | รับป |    | ตร |     |
|          |                  | ถือ | อบ) |    | รุงใ |    | วจ |     |
|          |                  | หุ้น |     |    | หม่) |    | สอ |     |
|          |                  |    |     |    |     |    | บ) |     |
+==========+==================+====+=====+====+=====+====+====+=====+
|          |                  | ณ  | ล้าน | ร  | ล้าน | ร  | ล้า | ร้อ  |
|          |                  | 31 | บาท | ้อย | บาท | ้อย | นบ | ยละ |
|          |                  | ธ. |     | ละ |     | ละ | าท |     |
|          |                  | ค. |     |    |     |    |    |     |
|          |                  | 54 |     |    |     |    |    |     |
+----------+------------------+----+-----+----+-----+----+----+-----+
| 1.       | บมจ. ปตท.        |    | 2   | 1  | 3   | 1  | 37 | 15  |
| ผล       | (หน่ว             |    | 85, | 7. | 28, | 6. | 9, | .34 |
| ิตภัณฑ์ก๊าซฯ | ยธุรกิจก๊าซธรรมชาติ) |    | 937 | 63 | 457 | 96 | 77 |     |
|          |                  |    | .35 |    | .44 |    | 2. |     |
|          |                  |    |     |    |     |    | 34 |     |
+----------+------------------+----+-----+----+-----+----+----+-----+
|          | บมจ. ปตท.        |    | 46, | 2. | 68, | 3. | 6  | 2   |
|          | (หน่วยธุรกิจน       |    | 584 | 87 | 409 | 53 | 0, | .43 |
|          | ้ำมันและหน่วยธุรกิจกา |    | .41 |    | .13 |    | 08 |     |
|          | รค้าระหว่างประเทศ) |    |     |    |     |    | 5. |     |
|          |                  |    |     |    |     |    | 70 |     |
+----------+------------------+----+-----+----+-----+----+----+-----+
|          | บมจ. ปตท.        | /1 | 62, | 3. | 72, | 3. | 7  | 3   |
|          | สำร              |    | 539 | 86 | 138 | 73 | 4, | .02 |
|          | วจและผลิตปิโตรเลียม |    | .22 |    | .38 |    | 86 |     |
|          | (PTTEP)          |    |     |    |     |    | 5. |     |
|          |                  |    |     |    |     |    | 50 |     |
+----------+------------------+----+-----+----+-----+----+----+-----+
|          | บจ. ปตท.         | 5  | 4,  | 0. | 5,  | 0. | 7, | 0   |
|          | จำหน่ายก๊าซธรรมชาติ | 8. | 195 | 26 | 739 | 30 | 42 | .30 |
|          | (PTTNGD)         | 00 | .75 |    | .38 |    | 2. |     |
|          |                  |    |     |    |     |    | 83 |     |
+----------+------------------+----+-----+----+-----+----+----+-----+
|          | บ.               | 10 | -   | -  | 149 | 0. | 15 | 0   |
|          | ผลิต              | 0. |     |    | .58 | 01 | 7. | .01 |
|          | ไฟฟ้าและพลังงานร่วม | 00 |     |    |     |    | 49 |     |
|          | (CHPP)           |    |     |    |     |    |    |     |
+----------+------------------+----+-----+----+-----+----+----+-----+
|          | หัก               |    | (5  | (3 | (7  | (3 | (  | (2. |
|          | รายได้ค่าก๊าซส่วนที่   |    | 8,1 | .5 | 1,9 | .7 | 72 | 94) |
|          | ปตท.สผ. ขายให้    |    | 74. | 9) | 50. | 1) | ,7 |     |
|          | บมจ. ปตท.        |    | 95) |    | 15) |    | 78 |     |
|          |                  |    |     |    |     |    | .3 |     |
|          |                  |    |     |    |     |    | 0) |     |
+----------+------------------+----+-----+----+-----+----+----+-----+
| รวมรา    |                  |    | 3   | 2  | 4   | 2  | 44 | 18  |
| ยได้จากผล |                  |    | 41, | 1. | 02, | 0. | 9, | .16 |
| ิตภัณฑ์ก๊าซฯ |                  |    | 081 | 03 | 943 | 82 | 52 |     |
|          |                  |    | .78 |    | .77 |    | 5. |     |
|          |                  |    |     |    |     |    | 56 |     |
+----------+------------------+----+-----+----+-----+----+----+-----+
| 2.       | บมจ. ปตท.        |    | 1,0 | 6  | 1,2 | 6  | 1, | 63  |
| ผล       | (หน่วยธุรกิจน       |    | 24, | 3. | 12, | 2. | 57 | .61 |
| ิตภัณฑ์น้ำมัน | ้ำมันและหน่วยธุรกิจกา |    | 379 | 15 | 017 | 58 | 4, |     |
|          | รค้าระหว่างประเทศ) |    | .96 |    | .53 |    | 69 |     |
|          |                  |    |     |    |     |    | 6. |     |
|          |                  |    |     |    |     |    | 71 |     |
+----------+------------------+----+-----+----+-----+----+----+-----+
|          | บมจ. ปตท.        | /1 | 53, | 3. | 65, | 3. | 9  | 3   |
|          | สำร              |    | 008 | 27 | 010 | 36 | 1, | .68 |
|          | วจและผลิตปิโตรเลียม |    | .30 |    | .06 |    | 00 |     |
|          | (PTTEP)          |    |     |    |     |    | 0. |     |
|          |                  |    |     |    |     |    | 14 |     |
+----------+------------------+----+-----+----+-----+----+----+-----+
|          | หัก               |    | (3  | (2 | (5  | (2 | (  | (2. |
|          | ร                |    | 9,1 | .4 | 0,0 | .5 | 66 | 69) |
|          | ายได้ค่าน้ำมันดิบส่วนที่ |    | 06. | 1) | 34. | 8) | ,5 |     |
|          | ปตท.สผ. ขายให้    |    | 85) |    | 25) |    | 86 |     |
|          | บมจ. ปตท.        |    |     |    |     |    | .6 |     |
|          |                  |    |     |    |     |    | 2) |     |
+----------+------------------+----+-----+----+-----+----+----+-----+
|          | PTT              | 10 | 51, | 3. | 77, | 3. | 12 | 5   |
|          | International    | 0. | 842 | 20 | 084 | 98 | 4, | .05 |
|          | Trading          | 00 | .74 |    | .47 |    | 96 |     |
|          | Pte.,Ltd. (PTTT) |    |     |    |     |    | 5. |     |
|          |                  |    |     |    |     |    | 17 |     |
+----------+------------------+----+-----+----+-----+----+----+-----+
|          | PTT              | 10 | 3,  | 0. | 4,  | 0. | 6, | 0   |
|          | (C               | 0. | 079 | 19 | 246 | 22 | 77 | .27 |
|          | ambodia)Co.,Ltd. | 00 | .58 |    | .83 |    | 0. |     |
|          | (PTTCL)          |    |     |    |     |    | 38 |     |
+----------+------------------+----+-----+----+-----+----+----+-----+
|          | บจ. รีเทล บิซิเนส   | /2 | 0   | 0. | -   | -  | -  | -   |
|          | อัลไลแอนซ์ (RBA)   |    | .28 | 00 |     |    |    |     |
+----------+------------------+----+-----+----+-----+----+----+-----+
|          | Subic Bay Energy | 10 | 16, | 1. | 22, | 1. | 1  | 0   |
|          | Co.,Ltd. (SBECL) | 0. | 364 | 01 | 853 | 17 | 9, | .79 |
|          |                  | 00 | .34 |    | .01 |    | 53 |     |
|          |                  |    |     |    |     |    | 1. |     |
|          |                  |    |     |    |     |    | 81 |     |
+----------+------------------+----+-----+----+-----+----+----+-----+
|          | บจ. ปตท.         | 10 | 27, | 1. | 32, | 1. | 3  | 1   |
|          | ธุรกิจค้าปลีก        | 0. | 951 | 72 | 418 | 67 | 6, | .47 |
|          | (PTTRB)          | 00 | .25 |    | .84 |    | 52 |     |
|          |                  |    |     |    |     |    | 7. |     |
|          |                  |    |     |    |     |    | 72 |     |
+----------+------------------+----+-----+----+-----+----+----+-----+
| รวมรา    |                  |    | 1,1 | 7  | 1,3 | 7  | 1, | 72  |
| ยได้จากผล |                  |    | 37, | 0. | 63, | 0. | 78 | .18 |
| ิตภัณฑ์น้ำมัน |                  |    | 519 | 13 | 596 | 40 | 6, |     |
|          |                  |    | .60 |    | .49 |    | 90 |     |
|          |                  |    |     |    |     |    | 5. |     |
|          |                  |    |     |    |     |    | 31 |     |
+----------+------------------+----+-----+----+-----+----+----+-----+

3.3 โครงสร้างรายได้ของ ปตท. และบริษัทย่อย แบ่งตามสายผลิตภัณฑ์ (ต่อ)

+----------------+---------------+-----+-----+---+----+---+------+---+
| ผลิตภัณฑ์/บริการ   | ดำเนินการโดย   | ร้อ  | ปี   |   | ปี  |   | ปี    |   |
|                |               | ยละ | 2   |   | 25 |   | 2554 |   |
|                |               |     | 552 |   | 53 |   |      |   |
|                |               |     |     |   |    |   | (    |   |
|                |               |     |     |   |    |   | ตรวจ |   |
|                |               |     |     |   |    |   | สอบ) |   |
+----------------+---------------+-----+-----+---+----+---+------+---+
|                |               | ก   | (ตร |   | (  |   |      |   |
|                |               | ารถ | วจส |   | ปร |   |      |   |
|                |               | ือหุ้น | อบ) |   | ับป |   |      |   |
|                |               |     |     |   | รุง |   |      |   |
|                |               |     |     |   | ให |   |      |   |
|                |               |     |     |   | ม่) |   |      |   |
+----------------+---------------+-----+-----+---+----+---+------+---+
|                |               | ณ   | ล้าน | ร | ล้า | ร | ล้า   | ร |
|                |               | 31  | บาท | ้อ | นบ | ้อ | นบาท | ้อ |
|                |               | ธ   |     | ย | าท | ย |      | ย |
|                |               | .ค. |     | ล |    | ล |      | ล |
|                |               | 54  |     | ะ |    | ะ |      | ะ |
+----------------+---------------+-----+-----+---+----+---+------+---+
| 3.             | บมจ.ปตท.      |     | 43, | 2 | 4  | 2 | 7    | 2 |
| ผลิตภัณฑ์ปิโตรเคมี  | (หน           |     | 226 | . | 8, | . | 1,75 | . |
|                | ่วยธุรกิจน้ำมันและ |     | .07 | 6 | 67 | 5 | 2.67 | 9 |
|                | หน่วยธุรกิจการค้า |     |     | 6 | 4. | 1 |      | 0 |
|                | ระหว่างประเทศ) |     |     |   | 18 |   |      |   |
+----------------+---------------+-----+-----+---+----+---+------+---+
|                | บจ.พีทีที        | 50  | 26, | 1 | 3  | 2 | 6    | 2 |
|                | โพลีเมอร์       | .00 | 068 | . | 9, | . | 3,45 | . |
|                | มาร์เก็ตติ้ง      |     | .02 | 6 | 29 | 0 | 8.11 | 5 |
|                | (PTTPM)       |     |     | 1 | 5. | 3 |      | 6 |
|                |               |     |     |   | 41 |   |      |   |
+----------------+---------------+-----+-----+---+----+---+------+---+
|                | บจ. เอ็ชเอ็มซี   | 41  | 6,  | 0 | 6, | 0 | 1    | 0 |
|                | โปลีเมอส์ (HMC) | .44 | 232 | . | 76 | . | 0,41 | . |
|                |               |     | .21 | 3 | 0. | 3 | 7.14 | 4 |
|                |               |     |     | 8 | 58 | 5 |      | 2 |
+----------------+---------------+-----+-----+---+----+---+------+---+
| รวมรายได้จา     |               |     | 75, | 4 | 9  | 4 | 14   | 5 |
| กผลิตภัณฑ์ปิโตรเคมี |               |     | 526 | . | 4, | . | 5,62 | . |
|                |               |     | .30 | 6 | 73 | 8 | 7.92 | 8 |
|                |               |     |     | 6 | 0. | 9 |      | 8 |
|                |               |     |     |   | 17 |   |      |   |
+----------------+---------------+-----+-----+---+----+---+------+---+
| 4. ผลิตภัณฑ์เหมือง | บจ.พีทีที        | 100 | 20, | 1 | 2  | 1 | 3    | 1 |
|                | อินเตอร์เนชั่นแนล | .00 | 200 | . | 4, | . | 0,85 | . |
|                | (PTTI)        |     | .25 | 2 | 65 | 2 | 0.50 | 2 |
|                |               |     |     | 5 | 2. | 7 |      | 5 |
|                |               |     |     |   | 15 |   |      |   |
+----------------+---------------+-----+-----+---+----+---+------+---+
| 5. ผลิตภัณฑ์อื่นๆ   | บจ.พีทีที กรีน    | 100 | 106 | 0 | 15 | 0 | 35   | 0 |
|                | เอ็นเนอร์ยี่      | .00 | .22 | . | 1. | . | 6.84 | . |
|                | (PTTGE)       |     |     | 0 | 28 | 0 |      | 0 |
|                |               |     |     | 1 |    | 1 |      | 1 |
+----------------+---------------+-----+-----+---+----+---+------+---+
|                | บจ.เอนเนอร์ยี่   | 50  | -   | - | -  | - | 1,09 | 0 |
|                | คอมเพล็กซ์      | .00 |     |   |    |   | 6.97 | . |
|                | (ENCO)        |     |     |   |    |   |      | 0 |
|                |               |     |     |   |    |   |      | 5 |
+----------------+---------------+-----+-----+---+----+---+------+---+
| รวมราย         |               |     | 106 | 0 | 15 | 0 | 1,45 | 0 |
| ได้จากผลิตภัณฑ์อื่นๆ |               |     | .22 | . | 1. | . | 3.81 | . |
|                |               |     |     | 0 | 28 | 0 |      | 0 |
|                |               |     |     | 1 |    | 1 |      | 6 |
+----------------+---------------+-----+-----+---+----+---+------+---+
| 6.             | บจ.           | 35  | 566 | 0 | 58 | 0 | 58   | 0 |
| ผล             | ผล            | .00 | .85 | . | 6. | . | 4.19 | . |
| ิตภัณฑ์สาธารณูปโภค | ิตไฟฟ้าและน้ำเย็น |     |     | 0 | 68 | 0 |      | 0 |
|                | (DCAP)        |     |     | 3 |    | 3 |      | 2 |
+----------------+---------------+-----+-----+---+----+---+------+---+
|                | บจ. เอนเนอร์ยี่  | 50  | 0   | 0 | 2  | 0 | 4    | 0 |
|                | คอมเพล็กซ์      | .00 | .59 | . | 7. | . | 0.47 | . |
|                | (EnCo)        |     |     | 0 | 35 | 0 |      | 0 |
|                |               |     |     | 0 |    | 0 |      | 1 |
+----------------+---------------+-----+-----+---+----+---+------+---+
|                | บจ.           | 100 | 114 | 0 | -  | - | -    | - |
|                | ผลิตไฟฟ        | .00 | .47 | . |    |   |      |   |
|                | ้าและพลังงานร่วม |     |     | 0 |    |   |      |   |
|                | (CHPP)        |     |     | 1 |    |   |      |   |
+----------------+---------------+-----+-----+---+----+---+------+---+
| รวมรายได้จากผล  |               |     | 681 | 0 | 61 | 0 | 62   | 0 |
| ิตภัณฑ์สาธารณูปโภค |               |     | .91 | . | 4. | . | 4.66 | . |
|                |               |     |     | 0 | 03 | 0 |      | 0 |
|                |               |     |     | 4 |    | 3 |      | 3 |
+----------------+---------------+-----+-----+---+----+---+------+---+
| 7.             | บมจ.ปตท.      |     | 1,  | 0 | 1, | 0 | 1,90 | 0 |
| รา             | (หน           |     | 161 | . | 49 | . | 3.30 | . |
| ยได้จากธุรกิจเสริม | ่วยธุรกิจน้ำมันและ |     | .78 | 0 | 0. | 0 |      | 0 |
|                | หน่วยธุรกิจการค้า |     |     | 8 | 78 | 8 |      | 8 |
|                | ระหว่างประเทศ) |     |     |   |    |   |      |   |
+----------------+---------------+-----+-----+---+----+---+------+---+
|                | บจ. ปตท.      | 100 | 3,  | 0 | 4, | 0 | 4,09 | 0 |
|                | ธุรกิจค้าปลีก     | .00 | 952 | . | 12 | . | 9.25 | . |
|                | (PTTRB)       |     | .43 | 2 | 5. | 2 |      | 1 |
|                |               |     |     | 4 | 87 | 1 |      | 6 |
+----------------+---------------+-----+-----+---+----+---+------+---+
| รวมรา          |               |     | 5,  | 0 | 5, | 0 | 6,00 | 0 |
| ยได้จากธุรกิจเสริม |               |     | 114 | . | 61 | . | 2.55 | . |
|                |               |     | .21 | 3 | 6. | 2 |      | 2 |
|                |               |     |     | 2 | 65 | 9 |      | 4 |
+----------------+---------------+-----+-----+---+----+---+------+---+

3.3 โครงสร้างรายได้ของ ปตท. และบริษัทย่อย แบ่งตามสายผลิตภัณฑ์ (ต่อ)

  -------------------------------- ---------------- --------------------- --------- -------------- -------- -------------- -------- -------------- -------- ---
  ผลิตภัณฑ์/บริการ                                      ดำเนินการโดย           ร้อยละ     ปี 2552                  ปี 2553                  ปี 2554                  

                                                                          การถือหุ้น   (ตรวจสอบ)               (ปรับปรุงใหม่)             (ตรวจสอบ)               

                                                                          ณ 31 ธ.ค. ล้านบาท         ร้อยละ    ล้านบาท         ร้อยละ    ล้านบาท         ร้อยละ    
                                                                          54                                                                                

  8. รายได้จากการให้บริการ                             บมจ. ปตท.             1/        3,762.60       0.23     3,507.29       0.18     3,780.18       0.15     
                                                    สำรวจและผลิตปิโตรเลียม                                                                                     
                                                    (PTTEP)                                                                                                 

                                                    บจ. ทรานส์ ไทย-มาเลเซีย 50.00     1,603.74       0.10     1,449.67       0.07     1,638.39       0.07     
                                                    (ประเทศไทย)(TTM (T))                                                                                    

                                                    บจ. ทรานส์ ไทย-มาเลเซีย 50.00     88.47          0.01     86.16          0.00     147.65         0.01     
                                                    (มาเลเซีย) (TTM (M))                                                                                     

                                                    บจ. ปตท.              58.00     -              -        -              -        -              -        
                                                    จำหน่ายก๊าซธรรมชาติ                                                                                        
                                                    (PTTNGD)                                                                                                

                                                    บจ. พีทีที โพลีเมอร์       100.00    121.65         0.01     399.55         0.02     926.36         0.04     
                                                    โลจิสติกส์ (PTTPL)                                                                                         

                                                    บจ. รีเทล บิซิเนส        2/        55.24          0.00     -              -        -              -        
                                                    อัลไลแอนซ์ (RBA)                                                                                          

                                                    บจ. เอนเนอร์ยี่ คอมเพล็กซ์ 50.00     1.53           0.00     352.58         0.02     -              -        

                                                    บจ. บิซิเนส เซอร์วิส      25.00     109.69         0.01     347.17         0.02     107.31         0.01     
                                                    อัลไลแอนซ์ (BSA)                                                                                          

                                                    บจ. ปตท. ธุรกิจค้าปลีก    100.00    201.26         0.01     235.21         0.01     213.80         0.01     
                                                    (PTTRB)                                                                                                 

                                                    บจ. พีทีที แทงค์ เทอร์มินัล  100.00    -              -        -              -        360.68         0.01     
                                                    ( PTT TANK)                                                                                             

  รวมรายได้จากการให้บริการ                                                             5,944.18       0.37     6,377.63       0.32     7,174.37       0.30     

  รวมรายได้จากการขายและการให้บริการ                                                    1,586,174.45   97.79    1,898,682.17   98.03    2,428,164.68   98.09    

  9. อื่นๆ                                                                                                                                                    

  9.1 รายได้อื่นๆ                                                                      12,454.05      0.77     13,025.89      0.67     16,601.46      0.67     

  9.2 กำไรจากอัตราแลกเปลี่ยน                                                           4,682.72       0.29     6,361.93       0.33     1,265.81       0.05     

  รวมรายได้อื่นๆ                                                                       17,136.77      1.06     19,387.82      1.00     17,867.27      0.72     

  10. ส่วนแบ่งกำไร(ขาดทุน)                                                             18,766.83      1.16     18,815.96      0.97     29,462.62      1.19     
  จากเงินลงทุนฯ                                                                                                                                               

  รวมรายได้                                                                          1,622,078.05   100.00   1,936,885.95   100.00   2,475,494.57   100.00   

                                   หมายเหตุ : ^(/1)                                                                                                          
                                   บมจ.ปตท.ถือหุ้นใน                                                                                                           
                                   PTTEP ปี 2552,                                                                                                            
                                   2553 และ 2554                                                                                                            
                                   ในสัดส่วนร้อยละ                                                                                                             
                                   65.43, 65.34 และ                                                                                                         
                                   65.29 ตามลำดับ                                                                                                            
  -------------------------------- ---------------- --------------------- --------- -------------- -------- -------------- -------- -------------- -------- ---

^(/2) RBA ซึ่ง บมจ.ปตท.ถือหุ้นในสัดส่วนร้อยละ 49
ดำเนินการจดทะเบียนเลิกบริษัทกับกระทรวงพาณิชย์ และชำระบัญชีแล้วเสร็จเมื่อวันที่ 22
พฤศจิกายน 2554
^(/)

  3.4 กลยุทธ์และทิศทางการดำเนินธุรกิจของกลุ่ม ปตท.

กลุ่ม ปตท. ได้กำหนดวิสัยทัศน์ ที่มุ่งเน้นการเติบโตอย่างต่อเนื่องและยั่งยืน
เพื่อก้าวไปสู่การเป็นบริษัทพลังงานไทยข้ามชาติชั้นนำ หรือ “Thai Premier Multinational
Energy Company” ด้วยกลยุทธ์การเติบโตอย่างยั่งยืนใน 3 ด้านหลัก ได้แก่
การปรับปรุงการบริหารจัดการเพื่อมุ่งสู่องค์กรแห่งความเป็นเลิศ (High Performance
Organization: HPO) ควบคู่ไปกับการกำกับดูแลกิจการที่ดี (Corporate Governance: CG)
และความรับผิดชอบต่อสังคม ชุมชน และรักษาสิ่งแวดล้อม (Corporate Social
Responsibility: CSR) นอกจากนี้การดำเนินธุรกิจของ ปตท.
ยังอยู่ภายใต้วัตถุประสงค์เชิงกลยุทธ์ เพื่อลดต้นทุนเพิ่มผลกำไร และสร้างศักยภาพในการแข่งขัน
สามารถสรุปได้ดังนี้

-   กลยุทธ์ลดต้นทุนเพิ่มผลกำไร เพื่อเพิ่มศักยภาพการแข่งขัน

1. Performance: Best-in-Class เพื่อสร้างผลปฏิบัติการอย่างเป็นเลิศ (Operational
Excellence) เพิ่มประสิทธิภาพการดำเนินงานและลดต้นทุน
ควบคู่กับการเสริมสร้างความมั่นคงในโครงข่ายพลังงานและปิโตรเคมี

2. Synergy: Deeper and Broader Collaboration
เพื่อสร้างพลังร่วมและขยายความร่วมมือระหว่างบริษัทในกลุ่ม ปตท.
ทั้งในเชิงลึกและเชิงกว้างในการลดต้นทุนและเพิ่มศักยภาพการแข่งขัน
และเพื่อให้การดำเนินงานและการลงทุนมีความได้เปรียบด้านขนาด (Economy of Scale)
มีการใช้ทรัพยากรร่วมกัน การวิจัยและพัฒนาเทคโนโลยีร่วมกัน รวมทั้งมีการบริหารข้อมูลธุรกิจ
และการบริหารและแบ่งปันองค์ความรู้ร่วมกัน (Knowledge Management & Knowledge
Sharing)

-   กลยุทธ์เพื่อการเติบโตและสร้างมูลค่าเพิ่มอย่างยั่งยืน

3. Growth: Sustainability and Innovation
เพื่อสร้างธุรกิจให้เติบโตอย่างยั่งยืนและการสร้างนวัตกรรมสู่การเติบโตอย่างก้าวกระโดด
โดยมุ่งเน้นการคิดค้นนวัตกรรมด้านผลิตภัณฑ์ (Product Innovation) ด้านกระบวนการผลิต
(Process Innovation) และด้านรูปแบบการดำเนินธุรกิจ (Business Model Innovation)
ซึ่งสถาบันวิจัยและเทคโนโลยี ปตท. จะเป็นหน่วยงานหลักในการวิจัยและพัฒนานวัตกรรมต่างๆ ของ
ปตท. และบริษัทในกลุ่ม ปตท.

4. Stakeholder Excellence: Multi-stakeholder Balance
เพื่อสร้างความเป็นเลิศในการบริหารจัดการผู้มีส่วนได้ส่วนเสียและสร้างสมดุลระหว่างทุกกลุ่ม
เนื่องจากธุรกิจและการดำเนินงานของกลุ่ม ปตท. มีขนาดใหญ่
และมีผลกระทบต่อผู้มีส่วนได้ส่วนเสียทุกกลุ่ม
ดังนั้นเพื่อให้การดำเนินธุรกิจและการขยายการลงทุนเป็นไปตามวิสัยทัศน์
ทิศทางและเป้าหมายที่กำหนดไว้ จึงจำเป็นต้องได้รับการยอมรับ ความไว้วางใจ
และความเชื่อมั่นจากผู้มีส่วนได้ส่วนเสียทุกกลุ่ม

[]

[1] ^(/ 1/) ปตท. ได้รับยกเว้นตามพระราชบัญญัติทุนรัฐวิสาหกิจ พ.ศ. 2542
มิให้นำบทบัญญัติตามกฎหมายว่าด้วยบริษัทมหาชนจำกัด
ในส่วนที่เกี่ยวกับสภาพและการจัดตั้งบริษัทมาบังคับใช้